Source: http://www.europarl.europa.eu/sides/getDoc.do?type=REPORT&reference=A6-2009-0077&language=RO
Timestamp: 2013-05-22 05:44:02+00:00
Document Index: 10175831

Matched Legal Cases: ['articolul 80', 'articolul 251', 'articolul 255', 'articolul 192', 'articolul 41', 'articolul 255', 'articolul 255', 'articolul 192', 'articolul 192', 'articolul 28', 'articolul 41', 'articolul 28', 'articolul 41', 'articolul 6', 'articolul 41', 'articolul 1', 'articolul 6', 'articolul 296', 'articolul 255', 'articolul 3', 'articolul 15', 'articolul 41', 'articolul 255', 'articolul 255', 'Articolul 1', 'articolul 7', 'Articolul 2', 'articolul 12', 'articolul 9', 'articolul 5', 'Articolul 3', 'Articolul 3', 'Articolul 3', 'Articolul 3', 'Articolul 3', 'Articolul 3', 'Articolul 3', 'articolul 3', 'articolul 4', 'articolul 4', 'articolul 3', 'articolul 286', 'articolul 1', 'Articolul 4', 'Articolul 4', 'Articolul 4', 'articolul 4', 'articolul 4', 'articolul 4', 'Articolul 5', 'articolul 6', 'articolul 13', 'articolul 10', 'articolul 10', 'Articolul 7', 'articolul 10', 'articolul 10', 'articolul 4', 'articolul 3', 'articolul 3', 'Articolul 12', 'Articolul 12', 'articolul 254', 'articolul 163', 'articolul 254', 'articolul 254', 'articolul 24', 'articolul 34', 'articolul 34', 'articolul 34', 'Articolul 14', 'articolul 15', 'articolul 41', 'Articolul 15', 'Articolul 15', 'articolul 255', 'Articolul 17', 'articolul 41', 'articolul 7', 'articolul 9', 'articolul 4', 'articolul 4', 'articolul 12', 'articolul 12', 'articolul 255', 'Articolul 10', 'Articolul 15', 'articolul 5', 'articolul 4', 'articolul 4', 'articolul 4', 'Articolul 9', 'articolul 133', 'articolul 4', 'articolul 4', 'articolul 133', 'articolul133', 'articolul 1', 'articolul 41', 'articolul 6', 'articolul 6', 'articolul 41', 'articolul 22', 'Articolul 3', 'articolul 80', 'articolul 4', 'articolul 1', 'articolul 3', 'articolul 5', 'articolul 4', 'articolul 1', 'articolul 1', 'articolul 42', 'articolul 225', 'articolul 255', 'articolul 12', 'articolul 12', 'Articolul 12', 'articolul 12', 'Articolul 13', 'articolul 34']

RAPORT referitor la propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei (reformare) - A6-0077/2009
Procedură : 2008/0090(COD)Stadiile documentului în şedinţăStadii ale documentului :
A6-0077/2009Texte depuse :
564k 865k
19 februarie 2009PE 415.164v03-00 A6-0077/2009
referitor la propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei (reformare)
Raportor: Michael Cashman
Raportoare (*): Anneli Jäätteenmäki, Comisia pentru afaceri constituționale
(Reformare – articolul 80a din Regulamentul de procedură)
ANEXĂ: AVIZUL GRUPULUI DE LUCRU CONSULTATIV AL SERVICIILOR JURIDICE DIN CADRUL PARLAMENTULUI EUROPEAN, CONSILIULUI ȘI COMISIEI
AVIZUL Comisiei pentru afaceri constituȚionale
AVIZUL Comisiei pentru comerŢ internaŢional
AVIZUL Comisiei pentru afaceri juridice
AVIZULUL Comisiei pentru petiȚii
referitoare la propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei (reformare)
– având în vedere propunerea Comisiei prezentată Parlamentului European și Consiliului (COM(2008)0229),
– având în vedere articolul 251 alineatul (2) și articolul 255 alineatul (2) din Tratatul CE, în temeiul cărora propunerea a fost prezentată de către Comisie (C6-0184/2008),
– având în vedere raportul Comisiei pentru libertăți civile, justiție și afaceri interne și avizul Comisiei pentru afaceri constituționale, precum și cele ale Comisiei pentru afaceri juridice, Comisiei pentru comerț internațional și Comisiei pentru petiții (A6-0077/2009),
A. întrucât grupul de lucru consultativ al serviciilor juridice ale Parlamentului European, Consiliului și Comisiei consideră că propunerea în cauză nu conține nicio modificare de fond în afara celor care au fost identificate ca atare în propunere și întrucât, în ceea ce privește codificarea dispozițiilor neschimbate din actele precedente cu respectivele modificări, propunerea se limitează la o simplă codificare a actelor existente, fără modificări de fond ale acestora,
B. întrucât, conform comisiei parlamentare competente, decizia asupra procedurii de reformare a fost luată de Comisie fără informarea celorlalte instituții, ignorându-se litera și spiritul rezoluției Parlamentului European din 4 aprilie 2006 care conține recomandări către Comisie privind accesul la documentele instituțiilor în conformitate cu articolul 192 din Tratatul CE(2), al cărui scop era modificarea în mod substanțial a Regulamentului 1049/01, subliniind de asemenea faptul că, în propunerea sa, Comisia chiar a refuzat să abordeze chestiuni precum cele evidențiate în cauza de referință „Turco” judecată în fața Curții de Justiție(3),
1. aprobă propunerea Comisiei astfel cum a fost adaptată pentru a ține seama de recomandările grupului de lucru consultativ al serviciilor juridice ale Parlamentului European, Consiliului și Comisiei (și incluzând modificările tehnice aprobate de Comisia pentru afaceri juridice) și astfel cum este modificată în cele ce urmează;
(3a) Transparența ar trebui să consolideze de asemenea principiile bunei administrări în cadrul instituțiilor UE, astfel cum se prevede la articolul 41 din Carta drepturilor fundamentale a Uniunii Europene1 („Carta”). Proceduri interne ar trebui definite în consecință și resurse financiare și umane suficiente ar trebui puse la dispoziție pentru a pune în practică principiul deschiderii. _________
1JO C 302, 14.12.2007, p. 1.
Ar trebui să se țină seama de observațiile Ombudsmanului European legate de această chestiune.
(4) Principiile generale și limitele, întemeiate pe rațiuni de interes public sau privat, care reglementează dreptul de acces public la documente au fost prevăzute în Regulamentul (CE) nr. 1049/2001, care a devenit aplicabil la 3 decembrie 2001.
Conținutul acestui considerent se inserează la considerentul (6).
(5) O primă evaluare a punerii în aplicare a Regulamentului (CE) nr. 1049/2001 a fost realizată într-un raport publicat la 30 ianuarie 2004.. La 9 noiembrie 2005, Comisia a hotărât lansarea procesului care a dus la revizuirea Regulamentului (CE) nr. 1049/2001. Într-o rezoluție adoptată la 4 aprilie 2006, Parlamentul European a invitat Comisia să prezinte o propunere de modificare a regulamentului. La 18 aprilie 2007, Comisia a publicat o carte verde privind revizuirea regulamentului și a lansat o consultare publică.
(6) Prezentul regulament vizează conferirea celui mai mare efect posibil dreptului de acces public la documente și definirea principiilor generale și a limitelor, în conformitate cu articolul 255 alineatul (2) din Tratatul CE.
(6) Prezentul regulament vizează conferirea celui mai mare efect posibil dreptului de acces public la documente și definirea principiilor generale și a limitelor, întemeiate pe rațiuni de interes public sau privat, care reglementează acest acces în conformitate cu articolul 255 alineatul (2) din Tratatul CE și ținând seama de experiența punerii în aplicare inițiale a Regulamentului (CE) nr. 1049/2001 și a rezoluției Parlamentului European din 4 aprilie 2006 cu recomandări la adresa Comisiei privind accesul la documentele instituțiilor în conformitate cu articolul 192 din Tratatul CE*. Prezentul regulament nu aduce atingere dreptului de acces la documente al statelor membre, al autorităților judiciare sau al organelor de anchetă.
* JO C 293 E, 2.12.2006, p. 151.
Considerentele (4), (5), (6) și (22) au fost combinate într-un singur considerent care stabilește principiile generale ale dreptului de acces la documentele UE. De asemenea, s-a introdus și o referință clară la dispozițiile din Tratatul CE (articolul 192), care reprezintă temeiul juridic pentru solicitarea adresată de Parlamentul European Comisiei Europene referitoare la prezentarea unei propuneri de revizuire a Regulamentului 1049/2001.
(8) În conformitate cu articolul 28 alineatul (1) și articolul 41 alineatul (1) din Tratatul UE, dreptul de acces se aplică și în cazul documentelor privind politica externă și de securitate comună și cooperarea polițienească și judiciară în materie penală. Fiecare instituție ar trebui să respecte regulile proprii de securitate.
(8) În conformitate cu articolul 28 alineatul (1) și articolul 41 alineatul (1) din Tratatul UE, dreptul de acces se aplică și în cazul documentelor privind politica externă și de securitate comună și cooperarea polițienească și judiciară în materie penală. Justificare
Considerentul (15) este dedicat în mod special normelor de securitate care urmează a fi stabilite de fiecare instituție.
(8a) Consiliul și Comisia acționează în calitate de legiuitor atunci când, asociind Parlamentul European, adoptă, chiar și prin delegarea atribuțiilor, norme cu un domeniu de aplicare general și cu un caracter juridic obligatoriu în sau pentru statele membre, prin intermediul regulamentelor, directivelor, deciziilor-cadru sau deciziilor, pe baza dispozițiilor pertinente din tratate.
(10) În ceea ce privește divulgarea datelor cu caracter personal, ar trebui stabilită o legătură clară între prezentul regulament și Regulamentul (CE) nr. 45/2001 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date.
(10) Instituțiile și organismele comunitare ar trebui să trateze datele personale într-o manieră echitabilă și transparentă și nu ar trebui să încalce drepturile persoanelor vizate, astfel cum sunt stabilite în Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date și în jurisprudența Curții de Justiție a Comunităților Europene („Curtea de Justiție”). Instituțiile ar trebui să își stabilească procedurile interne ținând cont în mod corespunzător de recomandările Autorității Europene pentru Protecția Datelor.
De la adoptarea Regulamentului (CE) nr. 1049/2001, jurisprudența Curții de Justiție și deciziile și pozițiile adoptate de Ombudsmanul European și de Autoritatea Europeană pentru Protecția Datelor au clarificat legătura dintre regulamentul respectiv și Regulamentul (CE) nr. 45/2001, astfel încât Regulamentul (CE) nr. 1049/2001, aplicabil în cazul cererilor de documente care conțin date cu caracter personal este regulamentul privind accesul la documente, iar aplicarea excepțiilor de la regulile care permit accesul la documente și informații în scopul protejării datelor personale trebuie să se bazeze pe nevoia de a proteja viața privată și integritatea unei persoane.
Legislația privind accesul la documente ar trebui pusă în aplicare ținând seama în mod corespunzător de drepturile privind datele personale acoperite de Regulamentul 45/2001 și de recomandările pertinente ale Autorității Europene pentru Protecția Datelor.
(12) Ar trebui autorizat un acces mai larg la documente în cazurile în care instituțiile acționează în calitate de legiuitor, inclusiv în cazul delegării atribuțiilor, păstrându-se totodată eficacitatea procesului decizional la nivelul instituțiilor. Aceste documente ar trebui să fie direct accesibile în cea mai mare măsură posibilă.
(12) În conformitate cu principiile democratice enunțate la articolul 6 alineatul (1) din Tratatul UE și cu jurisprudența Curții de Justiție privind punerea în aplicare a Regulamentului (CE) nr. 1049/2001, ar trebui autorizat un acces mai larg la documente în cazurile în care instituțiile acționează în calitate de legiuitor, inclusiv în cazul delegării atribuțiilor. Textele juridice ar trebui redactate într-o manieră clară și ușor de înțeles1 și publicate în Jurnalul Oficial al Uniunii Europene; documentele care servesc la elaborarea legislației și toate informațiile relevante, inclusiv avizele juridice și procedura interinstituțională, ar trebui să fie ușor accesibile cetățenilor, în timp util, prin intermediul internetului. Practicile unei mai bune legiferări, modelele și tehnicile de redactare, precum și soluțiile tehnice pentru urmărirea ciclului de viață al documentelor care servesc la elaborarea legislației și pentru diseminarea acestora către instituțiile și organismele implicate în procedură ar trebui convenite de Parlamentul European, Consiliu și Comisie în conformitate cu prezentul regulament și publicate în Jurnalul Oficial al Uniunii Europene. Acordul interinstituțional din 22 decembrie 1998 privind orientările comune pentru calitatea redactării legislației comunitare (JO C 73, 17.3. 1999, p. 1).
Principiul accesului la documente ar trebui specificat clar în ceea ce privește diversele tipuri de documente și informații care trebuie să fie disponibile publicului astfel încât acesta să poată urmări orice procedură legislativă.
(12a) Documentele legate de proceduri nelegislative, cum ar fi măsurile obligatorii fără un domeniu de aplicare general sau măsurile privind organizarea internă, actele administrative sau bugetare, actele neobligatorii sau cele cu caracter politic (cum ar fi concluzii, recomandări sau rezoluții) ar trebui să fie ușor accesibile în conformitate cu principiul bunei administrări enunțat la articolul 41 din Cartă, menținându-se, în același timp, eficacitatea procesului decizional al instituțiilor. Pentru fiecare categorie de document, instituția responsabilă și, după caz, celelalte instituții asociate ar trebui să permită accesul cetățenilor la fluxul procedurilor interne care trebuie urmate, unitățile organizaționale care ar putea fi responsabile, alături de responsabilitățile acestora, termenele stabilite și biroul care trebuie contactat. Este posibilă stabilirea unor acorduri speciale cu părțile interesate de procedură, chiar și în situațiile în care nu a fost posibilă acordarea accesului public; instituțiile ar trebui să țină seama în mod corespunzător de recomandările Ombudsmanului European.
Ar trebui aplicate și unele principii generale privind accesul public în cazul procedurilor nelegislative.
Considerentul 12b (nou)
(12b) Instituțiile ar trebui să convină asupra unor orientări comune privind modalitatea de înregistrare a documentelor interne, de clasificare a acestora și de arhivare a lor în scopuri istorice, în conformitate cu principiile enunțate în prezentul regulament. Regulamentul (CEE, Euratom) nr. 354/83 al Consiliului din 1 februarie 1983 privind deschiderea către public a arhivelor istorice ale Comunității Economice Europene și ale Comunității Europene a Energiei Atomice* ar trebui atunci abrogat.
* JO L 43, 15.2.1983, p. 1.
Prezentul regulament ar trebui să constituie de asemenea cadrul legislativ pentru înregistrarea, clasificarea și arhivarea documentelor.
(13a) Un registru interinstituțional al reprezentanților grupurilor de interese și al altor părți interesate este un instrument natural în promovarea deschiderii și transparenței procesului legislativ.
(14) În scopul garantării deplinei aplicări a prezentului regulament în toate domeniile de activitate ale Uniunii, toate agențiile create de instituții ar trebui să pună în aplicare principiile definite de prezentul regulament.
(14) În scopul garantării deplinei aplicări a prezentului regulament în toate domeniile de activitate ale Uniunii, toate agențiile create de instituții ar trebui să pună în aplicare principiile definite de prezentul regulament. Toate celelalte instituții UE sunt invitate să adopte măsuri comparabile în conformitate cu articolul 1 din Tratatul UE.
(15) Dat fiind conținutul extrem de sensibil, unele documente ar trebui supuse unui regim special. Modalitățile de informare a Parlamentului European privind conținutul acestor documente ar trebui reglementate pe baza acordului interinstituțional.
(15) În vederea dezvoltării activităților instituțiilor în domenii care necesită un grad de confidențialitate, este oportună stabilirea unui sistem de securitate cuprinzător care să acopere modul de tratare a informațiilor clasificate ale UE. Termenul „clasificat UE” ar trebui să se refere la orice informații și materiale a căror divulgare neautorizată ar putea prejudicia în măsură variabilă interesele UE sau unul sau mai multe state membre, indiferent dacă informațiile respective provin din UE sau sunt primite de la state membre, țări terțe sau organizații internaționale. În conformitate cu principiile democratice menționate la articolul 6 alineatul (1) din Tratatul UE, Parlamentul European ar trebui să aibă acces la informațiile clasificate ale UE mai ales atunci când acest acces este necesar pentru îndeplinirea sarcinilor legislative sau nelegislative conferite prin tratate.
În vederea tratării informațiilor confidențiale, ar trebui stabilite norme clare privind informațiile clasificate, care să fie comune tuturor instituțiilor.
(16) În scopul îmbunătățirii transparenței activității instituțiilor, Parlamentul European, Consiliul și Comisia ar trebui să autorizeze accesul nu numai la documentele care provin de la instituții, ci și la documentele primite de acestea. În acest context, trebuie amintit că Declarația nr. 35 anexată actului final al Tratatului de la Amsterdam prevede că un stat membru poate solicita Comisiei sau Consiliului să nu comunice unor terți un document furnizat de acest stat fără acordul său.
(16) În scopul îmbunătățirii transparenței activității instituțiilor, Parlamentul European, Consiliul și Comisia ar trebui să autorizeze accesul nu numai la documentele care provin de la instituții, ci și la documentele primite de acestea. Un stat membru poate solicita Parlamentului European, Comisiei sau Consiliului să nu comunice unor terți din afara instituțiilor un document furnizat de acest stat fără acordul său. În cazul în care o asemenea solicitare nu este acceptată, instituția care a primit solicitarea ar trebui să prezinte motivele refuzului. În conformitate cu articolul 296 din Tratatul CE, niciun stat membru nu are obligația de a furniza informații a căror divulgare o consideră contrară intereselor esențiale privind securitatea sa.
În vederea asigurării accesului public la documente în UE, ar trebui redactate de asemenea norme specifice în privința documentelor pe care instituțiile UE le primesc prin intermediul unor terțe părți.
(17) În principiu, publicul ar trebui să aibă acces la toate documentele instituțiilor. Cu toate acestea, anumite interese publice și private ar trebui protejate printr-un regim de exceptări. Ar trebui să li se permită instituțiilor să-și protejeze consultările și deliberările interne, în cazul în care este necesar pentru păstrarea capacității lor de a-și îndeplini misiunile. La evaluarea necesității unei exceptări, instituțiile ar trebui să țină seama de principiile consacrate de legislația comunitară în materie de protecție a datelor cu caracter personal în toate domeniile de activitate ale Uniunii.
(17) În principiu, toate documentele redactate sau primite de instituții și legate de activitățile acestora ar trebui înregistrate și ar trebui să fie accesibile publicului. Cu toate acestea, fără a aduce atingere controlului exercitat de Parlamentul European, accesul la întregul document sau la părți ale acestuia ar putea fi amânat.
Este important să se specifice că toate documentele produse sau tratate de instituțiile UE ar trebui să fie, în principiu, accesibile publicului.
(18) Este necesar ca toate dispozițiile care reglementează accesul la documentele instituțiilor să fie în conformitate cu prezentul regulament.
(18) În conformitate cu articolul 255 alineatul (2) din Tratatul CE, prezentul regulament detaliază principiile generale și limitele întemeiate pe rațiuni de interes public și privat care guvernează dreptul de acces la documentele pe care toate celelalte norme europene ar trebui să le respecte.
(18a) Instituțiile ar trebui să garanteze faptul că dezvoltarea tehnologiilor informației facilitează exercitarea dreptului la acces și nu are drept consecință reducerea volumului de informații disponibile pentru public.
Progresul în materie de tehnologia informației poate avea atât efecte pozitive, cât și negative asupra accesului publicului. Instituțiile trebuie să încerce să promoveze efectele pozitive și să minimizeze efectele negative. Prin amendarea definiției documentelor din articolul 3 sunt prevăzute dispozițiile pentru accesul la informații în baza de date electronică, după cum într-un amendament la articolul 15 este propusă o obligație generală în ceea ce privește buna informare. Aceste amendamente sunt gândite și pentru a ține cont de dreptul la o bună administrare prevăzut în articolul 41 al Cartei drepturilor fundamentale.
(19) În scopul asigurării unei respectări depline a dreptului de acces, este necesar să se prevadă punerea în aplicare a unei proceduri administrative în două faze, însoțită de posibilitatea de introducere a unei acțiuni în justiție sau de formulare a unei plângeri adresate Ombudsman-ului.
(19) În scopul asigurării unei respectări depline a dreptului de acces al cetățenilor și a facilitării acestuia:
– textele și informațiile referitoare la procedura legislativă ar trebui să fie accesibile de asemenea prin mijloace electronice în Jurnalul Oficial, iar documentele care servesc la elaborarea legislației ar trebui să fie accesibile într-un registru interinstituțional actualizat zilnic în care se specifică informațiile/documentele relevante pentru fiecare procedură; – celelalte documente sau cel puțin referințele relevante ar trebui să fie accesibile prin intermediul unui registru al instituției. O procedură administrativă în două faze ar trebui să se aplice în cazul accesului la documente care nu pot fi accesate direct, fie că sunt clasificate sau nu.
Refuzul unei instituții ar trebui să poată fi contestat în fața instanței sau printr-o plângere adresată Ombudsmanului European.
Instituțiile ar trebui să urmărească aplicarea într-o manieră concertată a unei politici de reutilizare în domeniul public a informațiilor aferente ale instituțiilor UE, astfel cum fac statele membre în conformitate cu Directiva 2003/98/CE a Parlamentului European și a Consiliului din 17 noiembrie 2003 privind reutilizarea informațiilor din sectorul public1.
JO L 345, 31.12.2003, p.90.
(20) Este necesar ca fiecare instituție să ia măsurile adecvate pentru a informa publicul cu privire la dispozițiile în vigoare și pentru a-și forma personalul în vederea asistării cetățenilor în exercitarea drepturilor care decurg din prezentul regulament. Pentru a facilita exercitarea acestor drepturi, ar trebui ca fiecare instituție să autorizeze accesul la un registru de documente.
(20) Este necesar ca instituțiile să informeze publicul într-un mod consecvent și coordonat cu privire la măsurile adoptate pentru punerea în aplicare a prezentului regulament și pentru a-și forma personalul în vederea asistării cetățenilor în exercitarea drepturilor care decurg din prezentul regulament. Amendamentul 20
(21) Chiar dacă prezentul regulament nu are nici ca obiect, nici ca efect modificarea legislațiilor naționale în materie de acces la documente, cu toate acestea, este evident că, în temeiul principiului de cooperare loială care reglementează relațiile între instituții și statele membre, statele membre ar trebui să ia măsuri astfel încât să nu aducă atingere punerii în aplicare corecte a prezentului regulament și să respecte normele de securitate ale instituțiilor.
(21) Chiar dacă prezentul regulament nu are nici ca obiect, nici ca efect modificarea legislațiilor naționale în materie de acces la documente, cu toate acestea, este evident că, în temeiul principiului de cooperare loială care reglementează relațiile între instituții și statele membre, ar trebui ca, atunci când pun în aplicare norme UE, statele membre să le acorde cetățenilor la nivel național cel puțin același nivel de transparență ca și cel acordat la nivel comunitar.
În mod similar și fără a aduce atingere controlului parlamentar național, statele membre ar trebui să ia măsuri astfel încât să nu împiedice procesarea documentelor clasificate ale UE.
Legislația și politicile UE sunt puse în aplicare în principal de autoritățile din statele membre. Capacitatea cetățenilor de a înțelege și urmări modul în care funcționează Uniunea ar putea fi promovată prin schimbul de informații referitoare la cele mai bune practici la nivel național privind accesul la documente și informații legate de UE.
(22) Prezentul regulament nu aduce atingere dreptului de acces la documente al statelor membre, al autorităților judiciare sau al organelor de anchetă.
Acest considerent este inclus la considerentul (6).
(22a) Pentru completarea prezentului regulament, Comisia ar trebui să propună un instrument care să fie adoptat de Parlamentul European și Consiliu, pentru elaborarea de norme comune care să reglementeze reutilizarea informațiilor și a documentelor deținute de instituții, prin implementarea, mutatis mutandis, a principiilor enunțate în Directiva 2003/98/CE a Parlamentului European și a Consiliului din 17 noiembrie 2003 privind reutilizarea informațiilor din sectorul public.
(23) În temeiul articolului 255 alineatul (3) din Tratatul CE, fiecare instituție elaborează, în cadrul propriului regulament de procedură, dispoziții speciale privind accesul la documentele sale.
(23) În temeiul articolului 255 alineatul (3) din Tratatul CE și al principiilor și normelor menționate în prezentul regulament, fiecare instituție elaborează, în cadrul propriului regulament de procedură, dispoziții speciale privind accesul la documentele sale.
(a) definirea principiilor, a condițiilor și a limitelor, întemeiate pe rațiuni de interes public sau privat, care reglementează dreptul de acces la documentele Parlamentului European, ale Consiliului și ale Comisiei (denumite în continuare „instituții”), prevăzut la articolul 255 din Tratatul CE pentru a oferi publicului un acces cât mai larg la astfel de documente;
(a) definirea, în conformitate cu articolul 255 din Tratatul CE a principiilor, a condițiilor și a limitelor, întemeiate pe rațiuni de interes public sau privat, care reglementează dreptul de acces la documentele Parlamentului European, ale Consiliului și ale Comisiei (denumite în continuare „instituții”), precum și ale tuturor agențiilor și organismelor înființate de aceste instituții, pentru a oferi un acces cât mai larg la astfel de documente;
Prezentul regulament reprezintă cadrul juridic pentru punerea în aplicare a articolului 255 din Tratatul CE care trebuie prin urmare menționat și devine, de asemenea, referința juridică în ceea ce privește accesul la documente nu doar pentru Parlamentul European, Comisia Europeană și Consiliu, ci și pentru alte instituții și organisme.
(c) promovarea în instituții a bunelor practici administrative și a transparenței acestora, în vederea îmbunătățirii accesului la documentele instituțiilor.
Articolul 1 – litera ca (nouă)
(ca) instituirea Jurnalului Oficial al Uniunii Europene prin intermediul unei decizii comune a Parlamentului European și a Consiliului, pe baza unei propuneri a comitetului de conducere al Oficiului pentru Publicații Oficiale al Uniunii Europene¹. La nivel interinstituțional se prevăd alte instrumente precum registre publice și proceduri administrative specifice care să faciliteze într-o măsură cât mai mare exercitarea acestui drept.
¹A se vedea articolul 7 din SEC(2008)2109.
Este important să se specifice instrumentele prin care se pune în aplicare dreptul de acces la documentele instituțiilor.
Articolul 2 – titlu
(1) Orice persoană fizică sau juridică are drept de acces la documentele instituțiilor, sub rezerva principiilor, condițiilor și limitelor definite de prezentul regulament.
(1) Orice persoană fizică sau juridică sau orice asociație de persoane fizice sau juridice are drept de acces la documentele instituțiilor, sub rezerva principiilor, condițiilor și limitelor definite de prezentul regulament.
Trimiterea la asociații vizează, printre altele, grupurile de cetățeni. Amendamentul 29
(2) Prezentul regulament se aplică tuturor documentelor deținute de o instituție, și anume întocmite sau primite de către aceasta și aflate în posesia acesteia, privind un subiect referitor la politicile, activitățile și deciziile care țin de sfera de responsabilitate a instituției respective în toate domeniile de activitate ale Uniunii Europene.
(3) Fără a aduce atingere articolelor 4 și 9, documentele devin accesibile publicului fie printr-o cerere scrisă, fie direct, în formă electronică, sau prin intermediul unui registru. În special, documentele întocmite sau primite în cadrul unei proceduri legislative devin direct accesibile în conformitate cu articolul 12.
(4) Documentele sensibile, astfel cum sunt definite la articolul 9 alineatul (1), sunt supuse unui regim special, în conformitate cu respectivul articol.
(5) Prezentul regulament nu se aplică documentelor înaintate instanțelor de către părți, altele decât instituțiile.
(6) Fără a aduce atingere drepturilor specifice de acces ale părților interesate, prevăzute de legislația comunitară, documentele care fac parte din dosarul administrativ al unei anchete sau al procedurilor care privesc un act cu caracter individual nu sunt accesibile publicului decât atunci când ancheta a fost încheiată sau actul a devenit definitiv. Documentele care conțin informații strânse sau obținute de la persoane fizice sau juridice de către o instituție în cadrul unor asemenea anchete nu sunt accesibile publicului.
(7) Prezentul regulament nu aduce atingere dreptului de acces al publicului la documentele deținute de instituții, care decurge, eventual, din instrumentele de drept internațional sau din actele adoptate de instituții de punere în aplicare a acestor instrumente.
(1) Prezentul regulament se aplică tuturor documentelor deținute de o instituție, și anume întocmite sau primite de către aceasta și aflate în posesia acesteia, în toate domeniile de activitate ale Uniunii Europene.
(2) Documentele sunt puse la dispoziția publicului fie în format electronic, în Jurnalul Oficial al Uniunii Europene, fie într-un registru oficial al instituției sau în urma unei solicitări în scris.
Documentele întocmite sau primite în cadrul unei proceduri legislative devin direct accesibile în conformitate cu articolul 5a.
(3) Prezentul regulament nu aduce atingere drepturilor sporite de acces al publicului la documentele deținute de instituții, care decurg, eventual, din instrumentele de drept internațional sau din actele adoptate de instituții de punere în aplicare a acestor instrumente sau din legislația statelor membre.
Articolul 3 – litera a
(a) prin „document” se înțelege orice conținut, indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală); redactat de către o instituție și transmis în mod oficial la unul sau mai mulți destinatari, înregistrat sau primit de către o instituție în alt mod; datele existente în sistemele de stocare, procesare și recuperare electronică reprezintă documente dacă pot fi extrase sub formă de imprimat sau copie electronică, folosind instrumentele disponibile de exploatare a sistemului ;
(a) prin „document” se înțeleg orice date sau conținut, indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală) privind un subiect referitor la politicile, activitățile și deciziile care țin de competența instituției; informațiile existente în sistemele de stocare, procesare și recuperare electronică (inclusiv sistemele externe utilizate în activitatea instituției) reprezintă un document sau documente. O instituție care intenționează să creeze un nou sistem electronic de stocare sau să modifice substanțial un sistem existent, evaluează impactul probabil asupra dreptului de acces prevăzut de prezentul regulament și ia măsurile necesare pentru a promova obiectivul transparenței;
Funcțiile utilizate pentru recuperarea informațiilor stocate în sistemele electronice de stocare sunt adaptate pentru a satisface cererile repetate din partea publicului, care nu pot fi satisfăcute utilizând instrumentele disponibile în prezent pentru exploatarea sistemului;
Articolul 3 – litera aa (nouă)
(aa) prin „documente clasificate” se înțeleg documentele a căror divulgare ar putea afecta protecția intereselor esențiale ale Uniunii Europene sau ale unuia sau mai multor state membre, în special în ceea ce privește siguranța publică, apărarea și chestiunile militare și care ar putea fi clasificate parțial sau integral;
Articolul 3 – litera ab (nouă)
(ab) prin „documente legislative” se înțeleg documentele întocmite sau primite în cursul procedurilor de adoptare a actelor, inclusiv în cazul delegării atribuțiilor, cu caracter juridic obligatoriu în sau pentru statele membre și pentru adoptarea cărora tratatul prevede, chiar și pe bază voluntară, intervenția sau asocierea Parlamentului European;
Articolul 3 – litera ac (nouă)
(ac) prin „documente nelegislative” se înțeleg documentele întocmite sau primite în cursul procedurilor de adoptare a unor acte neobligatorii, cum ar fi concluziile, recomandările, rezoluțiile sau actele cu caracter juridic obligatoriu în sau pentru statele membre, dar care nu au un domeniu de aplicare general asemenea celor menționate la litera (ab);
Articolul 3 – litera ad (nouă)
(ad) prin „documente administrative” se înțeleg documentele legate de procesul decizional al instituțiilor sau măsurile privind chestiunile organizaționale, administrative sau bugetare destinate uzului intern al instituției respective;
Articolul 3 – litera ae (nouă)
(ae) prin „arhivă” se înțelege instrumentul prin care o instituție gestionează în mod structurat înregistrarea tuturor documentelor instituției legate de o procedură în curs sau încheiată recent;
Articolul 3 – litera af (nouă)
(af) prin „arhive istorice” se înțelege partea arhivelor instituțiilor care a fost selectată, în condițiile prevăzute la articolul 3 alineatul (1a), în vederea păstrării permanente;
O listă detaliată cu toate categoriile de acte acoperite de definițiile de la punctele (a)-(ad) este publicată în Jurnalul Oficial al Uniunii Europene și pe paginile de internet ale instituțiilor. Instituțiile convin de asemenea asupra criteriilor comune de arhivare și le publică.
(1) Atunci când există motive de ordin public în temeiul articolului 4 alineatul (1) și fără a aduce atingere controlului parlamentar la nivel european și național, o instituție clasifică un document în cazul în care divulgarea acestuia ar prejudicia protecția intereselor esențiale ale Uniunii Europene sau ale unuia sau mai multor state membre. Informațiile se clasifică după cum urmează:
(a) „EU TOP SECRET” (Strict secret UE): acest nivel de clasificare se aplică doar informațiilor și materialelor a căror divulgare neautorizată ar putea cauza prejudicii extrem de grave intereselor esențiale ale Uniunii Europene sau ale unuia sau mai multor state membre;
(b) „EU SECRET” (Secret UE): acest nivel de clasificare se aplică numai acelor informații și materiale a căror divulgare neautorizată poate dăuna grav intereselor esențiale ale Uniunii Europene sau ale unuia sau mai multor state membre;
(c) „EU CONFIDENTIAL” (Confidențial UE): acest nivel de clasificare se aplică acelor informații și materiale a căror divulgare neautorizată poate dăuna intereselor esențiale ale Uniunii Europene sau ale unuia sau mai multor state membre;
(d) „EU RESTRICTED” (Restricționat UE): acest nivel de clasificare se aplică informațiilor și materialelor a căror divulgare neautorizată ar putea fi dezavantajoasă pentru interesele Uniunii Europene sau ale unuia sau mai multor state membre.
(2) Informațiile se clasifică doar dacă este necesar. Dacă este posibil, autoritatea emitentă indică pe documentul clasificat data sau termenul începând cu care informațiilor pe care acesta le cuprinde li se va putea reduce nivelul de clasificare sau acestea vor putea fi declasificate. Altfel, autoritățile emitente revizuiesc documentele cel puțin o dată la cinci ani pentru a asigura necesitatea menținerii clasificării inițiale.
Clasificarea se indică clar și corect și se menține doar atât timp cât informația trebuie protejată.
Responsabilitatea în ceea ce privește clasificarea informațiilor și orice reducere ulterioară a nivelului de clasificare sau declasificarea îi revine în exclusivitate instituției emitente sau care a primit documentul clasificat de la o terță parte sau de la o altă instituție.
(3) Fără a aduce atingere dreptului de acces al altor instituții UE, documentele clasificate sunt puse la dispoziția unei terțe părți doar cu acordul autorului documentului. Cu toate acestea, instituția care refuză accesul la un asemenea document trebuie să precizeze motivele care au stat la baza deciziei sale, într-o manieră care nu aduce atingere intereselor protejate în conformitate cu articolul 4 alineatul (1). Atunci când la procesarea unui document clasificat participă mai multe instituții, se atribuie același nivel de clasificare, iar în cazul în care instituțiile au opinii diferite în ceea ce privește protecția care trebuie acordată, se recurge la mediere.
Documentele legate de proceduri legislative nu se clasifică; normele de punere în aplicare se clasifică înainte de a fi adoptate, în măsura în care clasificarea este necesară și vizează prevenirea unor efecte adverse asupra măsurii în sine. Acordurile internaționale privind partajarea informațiilor confidențiale încheiate în numele Uniunii Europene sau al Comunității nu pot conferi unei țări terțe sau unei organizații internaționale dreptul de a împiedica accesul Parlamentului European la informații confidențiale.
(4) În cadrul procedurilor prevăzute la articolele 7 și 8, cererile de acces la documente clasificate sunt soluționate exclusiv de persoanele autorizate să ia cunoștință de conținutul acestor documente. De asemenea, aceste persoane decid ce referiri la documentele clasificate pot figura în registrul public.
(5) Documentele clasificate se înscriu în registrul instituției și se divulgă numai cu acordul autorității emitente.
(6) În cazul în care o instituție decide să refuze accesul la un document clasificat, aceasta trebuie să precizeze motivele refuzului într-o manieră care nu aduce atingere intereselor protejate prin excepțiile prevăzute la articolul 4 alineatul (1).
(7) Fără a aduce atingere controlului parlamentar național, statele membre iau măsurile adecvate pentru a asigura, în cadrul tratării cererilor privind documentele clasificate ale UE, respectarea principiilor enunțate în prezentul regulament.
(8) Normele de securitate ale instituțiilor cu privire la documentele clasificate sunt făcute publice.
(9) Parlamentul European are acces la documentele clasificate prin intermediul unei comisii de control speciale compuse din membri desemnați de Conferința președinților, care sunt supuși unei proceduri specifice de abilitare și depun un jurământ solemn de a nu divulga în niciun mod informațiile la care au acces.
Parlamentul European stabilește în regulamentul său intern, în conformitate cu obligațiile care îi revin prin tratate, standarde de securitate și sancțiuni echivalente cu cele prevăzute în regulamentele interne ale Consiliului și Comisiei în materie de securitate.
Documentele clasificate trebuie definite, iar modul de tratare a acestora trebuie stabilit în cadrul unor dispoziții separate, înaintea excepțiilor. a se vedea cazul întocmirii listelor de teroriști)
Excepții generale de la dreptul de acces
(1) Instituțiile resping cererile de acces la un document în cazul în care divulgarea conținutului ar putea aduce atingere protecției interesului public, în ceea ce privește:
(1) Fără a aduce atingere cazurilor vizate la articolul 3a, instituțiile resping cererile de acces la un document în cazul în care divulgarea conținutului ar putea aduce atingere protecției interesului public, în ceea ce privește:
(a) siguranța publică , inclusiv securitatea persoanelor fizice sau juridice ;
(a) siguranța publică internă a Uniunii Europene sau a unuia sau mai multor state membre;
(2) Instituțiile resping cererile de acces la un document în cazul în care divulgarea conținutului ar putea aduce atingere protecției interesului public sau privat în domeniul:
(ba) vieții private și integrității persoanei, în conformitate cu normele relevante privind protecția datelor personale aplicabile instituțiilor, astfel cum sunt prevăzute la articolul 286 din Tratatul CE, precum și cu principiul bunei administrări în condiții de transparență menționate la articolul 1 litera (c);
(c) consultanței juridice și procedurilor judiciare , procedurilor de arbitraj și de soluționare a diferendelor
(c) consultanței juridice și procedurilor judiciare, cu excepția consultanței juridice legate de proceduri care duc la adoptarea unui act legislativ sau nelegislativ cu aplicabilitate generală;
În hotărârea pronunțată în cauza Turco, Curtea de Justiție a statuat că dezvăluirea opiniei juridice formulate în contextul inițiativelor legislative mărește gradul de transparență și deschidere al procesului legislativ și consolidează drepturile democratice ale cetățenilor europeni.
(e) obiectivității și imparțialității procedurilor de selecție.
(e) obiectivității și imparțialității procedurilor de achiziții publice până în momentul luării unei decizii de către instituția contractantă sau ale unei comisii de selecție în procesul de recrutare a personalului până în momentul luării unei decizii de către autoritatea împuternicită să facă numiri.
(3) Accesul la următoarele documente este refuzat în cazul în care divulgarea acestora ar aduce o gravă atingere procesului decizional al instituțiilor:
(a) documente referitoare la o chestiune în care nu s-a luat încă o decizie;
(b) documentele conținând avize destinate uzului intern în cadrul deliberărilor și al consultărilor preliminare în cadrul instituțiilor în cauză, chiar și după luarea deciziei.
(4) Se aplică excepțiile prevăzute la alineatele (2) și (3), mai puțin în cazul în care un interes public superior justifică divulgarea conținutului documentelor în cauză. În ceea ce privește alineatul 2 litera (a) se consideră că există un interes public superior care justifică divulgarea atunci când informațiile solicitate se referă la emisii în mediu.
(4) Se aplică excepțiile prevăzute la alineatele (2) și (3), mai puțin în cazul în care un interes public superior justifică divulgarea conținutului documentelor în cauză. Există un interes public major care justifică divulgarea atunci când documentele solicitate au fost întocmite sau primite în cursul procedurilor de adoptare a actelor legislative europene sau a actelor nelegislative cu aplicabilitate generală. Atunci când un interes public care justifică divulgarea este evaluat, se acordă o importanță deosebită faptului că documentele solicitate se referă la protecția drepturilor fundamentale sau la dreptul de a trăi într-un mediu sănătos.
Articolul 4 – alineatul 4a (nou)
(4a) Documentele a căror divulgare ar reprezenta un risc pentru valorile legate de protecția mediului, cum ar fi ariile de reproducere a speciilor rare, nu vor fi divulgate decât în conformitate cu Regulamentul (CE) nr. 1367/2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului1.
1JO L 264, 25.9.2006, p. 13.
Articolul 4a (nou) este introdus pentru a ține seama pe deplin de Convenția de la Aarhus și de principiile exprimate în hotărârea din cauza Turco (C-39/05 P și C-52/05).
(7) Excepțiile prevăzute în prezentul articol se aplică doar în perioada în care protecția se justifică prin conținutul documentului. Excepțiile se pot aplica în cursul unui termen de cel mult treizeci de ani. În cazul documentelor care se încadrează la excepțiile privind protecția datelor cu caracter personal sau interesele comerciale și documentele sensibile, excepțiile pot continua să se aplice, dacă este necesar, și după expirarea acestei perioade.
(1) Excepțiile prevăzute în prezentul articol nu se aplică documentelor transmise în cadrul procedurilor concretizate prin acte legislative sau nelegislative general aplicabile. Excepțiile se aplică doar în perioada în care protecția se justifică prin conținutul documentului. Excepțiile se pot aplica în cursul unui termen de cel mult treizeci de ani. În cazul documentelor care se încadrează la excepția privind viața privată și integritatea persoanei, excepția poate continua să se aplice, dacă este necesar, și după expirarea acestei perioade.
Articolul 4 – alineatul 7a (nou)
(7a) Excepțiile prevăzute în prezentul articol nu pot fi interpretate ca făcând referire la informațiile de interes public cu privire la beneficiarii fondurilor Uniunii Europene, disponibile în cadrul sistemului de transparență financiară.
Există posibilitatea interpretării acestor informații având caracter comercial, în cazul în care beneficiarii sunt societăți comerciale.
Consultări Consultarea terților
(1) În cazul documentelor terților, instituția consultă terții pentru a stabili dacă se poate aplica o excepție menționată la articolul 4, cu excepția cazului în care există certitudinea că documentul trebuie sau nu trebuie divulgat.
(1) În cazul documentelor terților, acestea sunt divulgate de către instituții fără a consulta emitentul, în cazul este clar că niciuna dintre excepțiile din prezentul regulament nu se aplică. O terță parte este consultată în cazul în care aceasta a solicitat, atunci când a prezentat documentul, ca acesta să fie tratat într-un mod specific, pentru a stabili dacă se poate aplica o excepție prevăzută în prezentul regulament. Documentele transmise instituțiilor în scopul influențării elaborării politicilor ar trebui să fie făcute publice.
(2) În cazul în care o cerere de acces privește un document care provine de la un stat membru, document diferit de cele transmise în cadrul procedurilor care duc la un act legislativ sau la un alt act decât legislativ, cu caracter general, se consultă autoritățile statului membru. Instituția care deține documentul îl va divulga, cu excepția cazului în care statul membru prezintă motive pentru nedivulgarea acestuia, în temeiul excepțiilor menționate la articolul 4 sau în temeiul dispozițiilor specifice din propria legislație care împiedică divulgarea documentului în cauză. Instituția evaluează pertinența motivelor prezentate de statul membru în măsura în care acestea se bazează pe excepțiile prevăzute în prezentul regulament.
(2) În cazul în care o cerere de acces privește un document care provine de la un stat membru:
- care nu a fost transmis de statul membru în calitatea sa de membru al Consiliului, sau
- care nu conţine informaţii transmise Comisiei cu privire la punerea în aplicare a legislaţiei Uniunii se consultă autorităţile statului membru. Instituţia care deţine documentul îl va divulga, cu excepţia cazului în care statul membru prezintă motive pentru nedivulgarea acestuia, în temeiul excepţiilor menţionate la articolul 4 sau al dispoziţiilor echivalente din propria legislaţie sau se opune în temeiul articolului 296 alineatul (1) litera (a) din tratatul CE, pe motiv că divulgarea ar fi contrară intereselor sale fundamentale în materie de securitate.
(3) În cazul în care un stat membru primește o cerere privind un document aflat în posesia sa, document care emană de la o instituție, cu excepția cazului în care există certitudinea că documentul trebuie sau nu trebuie divulgat, statul membru consultă instituția în cauză cu scopul de a lua o decizie care să nu compromită obiectivele prezentului regulament. În loc de aceasta, statul membru poate prezenta cererea instituției în cauză.
(3) Fără a aduce atingere controlului parlamentar național, în cazul în care un stat membru primește o cerere privind un document aflat în posesia sa, document care emană de la o instituție, cu excepția cazului în care există certitudinea că documentul trebuie sau nu trebuie divulgat, statul membru consultă instituția în cauză cu scopul de a lua o decizie care să nu compromită obiectivele prezentului regulament. În loc de aceasta, statul membru poate prezenta cererea instituției în cauză.
Articolul 5a (nou)
(1) În conformitate cu principiile democratice enunțate la articolul 6 alineatul (1) din Tratatul UE și cu jurisprudența Curții de Justiție privind punerea în aplicare a Regulamentului (CE) nr. 1049/2001, instituțiile care acționează în calitate de legiuitor, inclusiv în cazul delegării atribuțiilor, acordă un acces cât mai larg la activitățile lor. (2) Documentele legate de programele lor legislative, consultările preliminare ale societății civile, evaluările de impact și orice alte documente care servesc la elaborarea legislației sunt accesibile pe o pagină de internet interinstituțională, ușor de utilizat, și sunt publicate într-o serie specială a Jurnalului Oficial al Uniunii Europene.
(3) La punerea în aplicare a prezentului regulament, propunerile legislative, precum și alte texte juridice ale UE, sunt redactate într-o manieră clară și ușor de înțeles, iar instituțiile convin asupra unor orientări și modele de redactare comune în vederea sporirii certitudinii juridice în conformitate cu jurisprudența relevantă a Curții de Justiție.
(4) În cursul procedurii legislative, fiecare instituție sau organism asociat procesului decizional își publică documentele care servesc la elaborarea legislației și toate informațiile aferente, inclusiv avizele juridice, într-o serie specială a Jurnalului Oficial al Uniunii Europene, precum și pe o pagină de internet comună unde este reprodus ciclul procedural în cauză.
(5) Odată adoptate, actele legislative sunt publicate în Jurnalul Oficial al Uniunii Europene, astfel cum se prevede la articolul 13.
(6) În temeiul principiului de cooperare loială care reglementează relațiile dintre instituții și statele membre, statele membre le acordă cetățenilor la nivel național cel puțin același nivel de transparență ca și cel acordat la nivel comunitar, prin publicarea rapidă și într-o manieră clară în jurnalele lor oficiale a textelor sau referințelor privind măsurile naționale de punere în aplicare a actelor instituțiilor Uniunii Europene.
(7) Orice inițiativă sau documente provenite de la părțile interesate, care au ca scop influențarea procesului decizional în orice mod, sunt făcute publice.
(2) În cazul în care o cerere nu este suficient de precisă, sau în cazul în care documentele cerute nu pot fi identificate , instituția invită solicitantul să clarifice cererea și îl asistă în acest scop, de exemplu furnizându-i informațiile privind utilizarea registrelor publice de documente. Termenele prevăzute la articolele 7 și 8 încep din momentul în care instituția a primit clarificările solicitate. (2) În cazul în care o cerere nu este suficient de precisă, instituția invită solicitantul în termen de 15 zile lucrătoare să clarifice cererea și îl asistă în acest scop, de exemplu furnizându-i informațiile privind utilizarea registrelor publice de documente.
(1) Cererile de acces la documente se soluționează cu promptitudine. Solicitantului i se trimite o confirmare de primire. În termen de 15 zile lucrătoare de la înregistrarea cererii, instituția fie acordă accesul la documentul solicitat și îl furnizează în același termen, în conformitate cu articolul 10, fie îi comunică solicitantului, în scris, motivele respingerii în tot sau în parte a cererii și îl informează cu privire la dreptul acestuia de a prezenta o cerere de confirmare, în conformitate cu alineatul (4) al prezentului articol.
(1) Cererile de acces la documente se soluționează cu promptitudine. Solicitantului i se trimite o confirmare de primire. În termen de cel mult 15 zile lucrătoare de la înregistrarea cererii, instituția fie acordă accesul la documentul solicitat și îl furnizează în același termen, în conformitate cu articolul 10, fie îi comunică solicitantului, în scris, motivele respingerii în tot sau în parte a cererii și îl informează cu privire la dreptul acestuia de a prezenta o cerere de confirmare, în conformitate cu alineatul (4) al prezentului articol.
Diferitele termene trebuie interpretate ca termene maximale.
(2) În mod excepțional, de exemplu în cazul în care cererea se referă la un document foarte lung sau la un număr foarte mare de documente, termenul prevăzut la alineatul (1) poate fi prelungit cu cel mult 15 zile lucrătoare, cu condiția informării prealabile a solicitantului și a motivării amănunțite.
(3) În cazul respingerii totale sau parțiale a cererii, solicitantul poate adresa, în termen de 15 zile lucrătoare de la primirea răspunsului din partea instituției, o cerere de confirmare prin care solicită ca instituția să-și revizuiască poziția.
(3) În cazul respingerii totale sau parțiale a cererii, atunci când solicitantul pune în discuție posibilitatea aducerii unui prejudiciu intereselor relevante și/sau susține că un interes superior justifică divulgarea, acesta poate solicita Ombudsmanului European să își exprime opinia independentă și obiectivă cu privire la lezare și /sau interesul public superior. În cazul în care, în urma exprimării avizului Ombudsmanului European, instituția confirmă respingerea totală sau parțială a cererii, solicitantul poate adresa, în termen de cel mult 15 zile lucrătoare de la primirea răspunsului din partea instituției, o cerere de confirmare prin care solicită ca instituția să-și revizuiască poziția.
Articolul 7 alineatul (3) este modificat pentru a include o procedură în cazurile în care un solicitant pune la îndoială prejudiciul adus și/sau susține că un interes superior justifică divulgarea. Ombudsmanul ar putea evalua lezarea și interesul public superior și prezenta un raport instituției și solicitantului.
(1) Cererile de confirmare se soluționează cu promptitudine. În termen de 30 de zile lucrătoare de la înregistrarea cererii, instituția fie permite accesul la documentul solicitat și îl furnizează în același termen, în conformitate cu articolul 10, fie comunică, în scris, motivele respingerii totale sau parțiale a cererii. În cazul unei respingeri în tot sau în parte a cererii, instituția informează solicitantul cu privire la căile de atac de care dispune.
(1) Cererile de confirmare se soluționează cu promptitudine. În termen de 15 de zile lucrătoare de la înregistrarea cererii, instituția fie permite accesul la documentul solicitat și îl furnizează în același termen, în conformitate cu articolul 10, fie comunică, în scris, motivele respingerii totale sau parțiale a cererii. În cazul unei respingeri în tot sau în parte a cererii, instituția informează solicitantul cu privire la căile de atac de care dispune.
(1) Documentele sensibile sunt documente emise de instituții sau agențiile create de către acestea, de statele membre, de țările terțe sau de organizațiile internaționale, clasificate „TRÈS SECRET/TOP SECRET” (Strict secret), „SECRET” (Secret) sau „CONFIDENTIEL” (Confidențial) în temeiul normelor în vigoare în cadrul instituției în cauză, care protejează interesele fundamentale ale Uniunii Europene sau ale unuia sau mai multor state membre în domeniile definite la articolul 4 alineatul (1) litera (a) și, în special, în domeniile siguranței publice, apărării și chestiunilor militare.
(4) Solicitantului i se poate cere să achite o sumă de bani pentru producerea și trimiterea copiilor. Această sumă nu poate depăși costurile reale pentru producerea și trimiterea copiilor. Consultarea la fața locului sau în cazul în care numărul de copii nu depășește 20 de pagini A4, precum și accesul direct sub formă electronică sau prin intermediul registrului beneficiază de gratuitate.
(4) Solicitantului i se poate cere să achite o sumă de bani pentru producerea și trimiterea copiilor. Această sumă nu poate depăși costurile reale pentru producerea și trimiterea copiilor. Consultarea la fața locului sau în cazul în care numărul de copii nu depășește 20 de pagini A4, precum și accesul direct sub formă electronică sau prin intermediul registrului beneficiază de gratuitate. În cazul imprimatelor sau al documentelor în format electronic bazate pe informații existente în sistemele electronice de stocare, procesare și recuperare, costul real al căutării și recuperării documentului sau documentelor ar putea fi imputat de asemenea solicitantului. Nu se impută costuri suplimentare în cazul în care instituția a produs deja documentul sau documentele în cauză. Solicitantul este informat în prealabil cu privire la suma percepută și metoda de calculare a acesteia.
(3) Fără a aduce atingere regulamentelor interne ale instituţiilor, registrul sau sistemul de registre (în cazul registrelor multiple din cadrul aceleiaşi instituţii) al fiecărei instituţii conţine în special trimiteri la: - intrările şi ieşirile de documente, precum şi corespondenţa oficială a instituţiei în cazul în care aceasta se încadrează la definiţia stabilită la articolul 3 alineatul (a); - ordinile de zi şi rezumatele reuniunilor, precum şi documentele elaborate înaintea reuniunilor în vederea difuzării, precum şi alte documente difuzate pe durata reuniunilor; Fiecare instituţie:
- adoptă şi publică regulamentele interne privind înregistrarea documentelor până la data de...*,
- până la data de...** că registrul este pe deplin operaţional.
*Şase luni de la data intrării în vigoare a prezentului regulament.
**Un an de la data intrării în vigoare a prezentului regulament.
Este inutil şi fără utilitate practică să se înregistreze toate documentele care se încadrează în definiţia în sens larg a noţiunii de „document” de la articolul 3. Noul text stabileşte principii precum ce tipuri de documente trebuie să fie înregistrate şi prevede că fiecare instituţie trebuie să adopte şi să publice norme interne specifice pentru punerea în aplicare a acestor principii.
Articolul 12 – alineatul -1 (nou)
(-1) În măsura posibilului, instituțiile pun la dispoziția directă a publicului documentele, în format electronic sau prin intermediul unui registru, în conformitate cu normele în vigoare în cadrul instituției în cauză.
Standardul actual nu trebuie coborât în ceea ce privește documentele nelegislative.
(1) Documentele întocmite sau primite în cadrul procedurilor de adoptare a actelor comunitare legislative sau altele decât legislative, cu caracter general devin direct accesibile publicului , sub rezerva articolelor 4 și 9.
(1) Instituțiile pun la dispoziția publicului toate documentele în format electronic sau prin intermediul unui registru, în special pe cele întocmite sau primite în cadrul procedurilor de adoptare a actelor comunitare legislative sau altele decât legislative, cu caracter general.
(4) Fiecare instituție definește în propriul regulament de procedură celelalte documente care sunt direct accesibile publicului.
(4) Instituțiile stabilesc o interfață comună pentru registrele lor de documente și, în special, asigură un punct unic de acces pentru accesarea directă a documentelor întocmite sau primite în cadrul procedurilor de adoptare a actelor legislative sau nelegislative general aplicabile.
Articolul 12 alineatul (4) este modificat pentru a include recomandarea 5 din rezoluția Cashman în vederea îmbunătățirii normelor actuale.
(1) În conformitate cu principiile enunțate în prezentul regulament, instituțiile convin asupra structurii și modului de prezentare a Jurnalului Oficial al Uniunii Europene, ținând seama de acordul interinstituțional preexistent.
Se publică în Jurnalul Oficial, pe lângă actele prevăzute la articolul 254 alineatele (1) și (2) din Tratatul CE și la articolul 163 alineatul (1) din Tratatul Euratom, sub rezerva articolului 4 din prezentul regulament, următoarele documente:
(a) pozițiile comune adoptate de Consiliu în conformitate cu procedurile prevăzute la articolele 251 și 252 din Tratatul CE, precum și expunerea de motive și pozițiile adoptate de Parlamentul European în cadrul acestor proceduri;
(b) directivele, altele decât cele prevăzute la articolul 254 alineatele (1) și (2) din Tratatul CE, deciziile, altele decât cele prevăzute la articolul 254 alineatul (1) din Tratatul CE, recomandările și avizele;
(c) convențiile semnate între statele membre în temeiul articolului 293 din Tratatul CE;
(d) acordurile internaționale încheiate de Comunitate sau în conformitate cu articolul 24 din Tratatul UE.
(e) pozițiile comune prevăzute la articolul 34 alineatul (2) din Tratatul UE;
(f) deciziile-cadru și deciziile prevăzute la articolul 34 alineatul (2) din Tratatul UE;
(g) convențiile stabilite de Consiliu în conformitate cu articolul 34 alineatul (2) din Tratatul UE;
(2) Fiecare instituție își exprimă acordul cu privire la modul în care celelalte instituții și organisme publică alte documente decât cele menționate mai sus.
Responsabilul cu informațiile
(1) Fiecare direcție generală din cadrul fiecărei instituții numește un responsabil cu informațiile care răspunde de asigurarea respectării dispozițiilor prezentului regulament și a bunelor practici administrative în cadrul direcției generale în cauză.
(2) Responsabilul cu informațiile stabilește ce informații trebuie furnizate publicului în ceea ce privește:
(a) punerea în aplicare a prezentului regulament
(b) bunele practici
și asigură diseminarea respectivelor informații într-o formă și o manieră corespunzătoare.
(3) Responsabilul cu informațiile analizează dacă serviciile din cadrul direcției generale de care acesta este răspunzător urmează bunele practici.
(4) Responsabilul cu informațiile poate redirecționa o persoană care solicită informații către o altă direcție generală în cazul în care informația solicitată nu intră în domeniul său de competență, ci în domeniul de competență al unei alte direcții generale din cadrul instituției sale, cu condiția să cunoască acest lucru.
(5) Atunci când este nevoie, responsabilul cu informațiile poate consulta Ombudsmanul European în ceea ce privește aplicarea corectă și corespunzătoare a prezentului regulament.
Articolul 14b (nou)
Orice neîndeplinire a obligațiilor prevăzute de prezentul regulament, fie aceasta intenționată sau din neglijență, atrage după sine sancțiuni disciplinare asupra funcționarului sau agentului instituției, conform normelor și procedurilor prevăzute în Statutul funcționarilor Comunităților Europene și Regimul aplicabil celorlalți agenți ai Comunităților Europene și în regulamentele interne ale instituțiilor.
Practica de transparență administrativă în cadrul instituțiilor
(1) Instituțiile dezvoltă bune practici administrative cu scopul de a facilita exercitarea dreptului de acces garantat de prezentul regulament. Instituțiile își organizează și dispun de informațiile pe care le dețin într-un mod care să permită publicului accesul la informații fără eforturi suplimentare.
Amendamentul la articolul 15 alineatul (1) se bazează pe dreptul la o bună administrare stabilit în articolul 41 din Carta Drepturilor Fundamentale și corespunde, de exemplu, legislației din Finlanda. Ar reprezenta, de asemenea, un pas în direcția realizării unei adevărate legislații în domeniul libertății de informare, contribuind, în același timp, la atingerea obiectivului stabilit în noul considerent (18), care precizează faptul că dezvoltarea tehnologiei informației ar trebui să faciliteze dreptul la acces și nu să reducă volumul de informații disponibil publicului.
Articolul 15 – alineatul 1a (nou)
(1a) Pentru a garanta aplicarea efectivă a principiilor transparenţei şi bunei gestionări, instituţiile vizate convin asupra unor reguli şi proceduri comune de punere în aplicare referitoare la prezentarea, clasificarea, declasificarea, înregistrarea şi difuzarea documentelor. Pentru a facilita o dezbatere autentică la care să participe actorii implicaţi în procesul decizional şi fără a aduce atingere principiului transparenţei, instituţiile le explică în mod clar cetăţenilor dacă şi când, pe parcursul fazelor specifice procesului decizional, există posibilitatea ca accesul direct la documente să nu fie permis. Aceste restricţii nu se aplică odată ce decizia a fost adoptată.
Articolul 15 – alineatul 1b (nou)
(1b) Instituțiile informează cetățenii, într-o manieră corectă și transparentă, cu privire la organigramele lor, indicând competențele fiecărei unități interne, fluxul de muncă intern și termenele limită orientative pentru procedurile care intră în domeniul lor de competență, precum și serviciile cărora cetățenii li se pot adresa pentru a obține ajutor, informații sau soluții administrative.
(2) Instituțiile creează o comisie interinstituțională, în conformitate cu articolul 255, însărcinată să studieze și să facă schimb de bune practici, să identifice obstacolele privind accesul și utilizarea și sursele de date nepublicate, să abordeze eventualele diferende, să promoveze interoperabilitatea, reutilizarea și fuziunea registrelor, să standardizeze codificarea documentelor prin intermediul unei organizații europene de standardizare, să creeze un portal european unic pentru a asigura accesul la toate documentele UE și să țină seama de evoluțiile în domeniul accesului public la documente.
Prezentul regulament nu aduce atingere reglementărilor în vigoare în domeniul dreptului de autor, care pot limita dreptul terților de a obține copii ori de a reproduce sau de a utiliza documentele divulgate.
Actuala formulare a articolului 16 este mai bună decât modificările propuse de Comisie.
Articolul 17 – alineatul 1a (nou)
(1a) Cel târziu până la…, Comisia publică un raport privind punerea în aplicare a principiilor prezentului regulament și face recomandări, inclusiv, dacă este cazul, propuneri de revizuire a prezentului regulament, care sunt necesare în urma modificării situației curente, și un program de acțiune conținând măsuri pe care instituțiile să le adopte.
Așa cum s-a întâmplat în cazul prezentului regulament, ar trebui prezentat un raport privind punerea în aplicare a regulamentului și, acolo unde este cazul, ar trebui făcute propuneri de îmbunătățire. Eliminarea unei dispoziții reprezintă de facto un amendament la regulament. (1)
JO C 293 E, 2.12.2006, p. 151.
Hotărârea Curții (Marea Cameră) din 1 iulie 2008 în cauzele conexate C-39/05 P și C-52/05 P.
În calitate de raportor pentru propunerea de revizuire a Regulamentului 1049/2001, propun unele modificări esențiale ale propunerii Comisiei Europene prezentate la 30 aprilie 2008. Când actualul regulament a intrat în vigoare în 2001, am fost de asemenea raportorul responsabil de acest dosar. În 2006, am redactat o rezoluție a Parlamentului European, aprobată unanim de deputații în Parlamentul European, care conținea o listă de recomandări pentru îmbunătățirea actualului regulament.
În acest context, atunci când Comisia și-a prezentat propunerea de revizuire în 2008, aveam așteptări foarte mari în ceea ce privește modul în care ar putea fi îmbunătățite normele privind accesul public la documentele UE.
Cu toate acestea, în ciuda introducerii în propunere a unor modificări pozitive care sunt clar justificabile, precum extinderea grupului de beneficiari ai regulamentului și conformitatea cu Convenția de la Aarhus, alte modificări reprezintă, în opinia mea, un pas înapoi în privința transparenței, în special dacă ținem seama de faptul că majoritatea solicitărilor din 2006 ale Parlamentului European nu au fost luate în considerare.
Consider că noi, în calitate de legiuitori, trebuie să profităm de această ocazie oferită de revizuirea Regulamentului 1049/2001, pentru a încerca să transformăm acest regulament într-un cadru juridic adevărat și unic pentru reglementarea accesului public la toate documentele și informațiile tratate de instituțiile și organele UE, având mereu în vedere faptul că utilizatorii finali sunt cetățenii. Este datoria și obligația noastră de a asigura că acest acces are loc cât mai simplu și ușor. De asemenea, trebuie să profităm de această ocazie pentru a încerca să ordonăm diferitele dispoziții într-un mod mai coerent și mai rațional, astfel încât instituțiile să poată în sfârșit să coopereze în vederea definirii unor norme și orientări comune privind modul de tratare a diferitelor tipuri de documente. Nu pornim de la zero, deoarece există deja numeroase inițiative care, pe baza unor instrumente legislative fără caracter obligatoriu, urmăresc același obiectiv. Instrumente precum Jurnalul Oficial, sistemul Celex sau diferitele acorduri interinstituționale privind codificarea, redactarea textelor legislative, urmăresc același obiectiv de a face procesul decizional european mai ușor de înțeles.
Când mă refer la procesul decizional european, consider că acesta ar trebui extins pentru a include normele de punere în aplicare naționale, deoarece acestea sunt textele care afectează într-adevăr cetățenii europeni.
Abordarea mea va fi mult mai ambițioasă decât propunerea Comisiei și, probabil, decât disponibilitatea Consiliului. Raportul meu se bazează pe experiențele noastre comune, partajând cât mai mult posibil, într-o perspectivă interinstituțională, sarcinile și competențele noastre conferite prin tratate.
În acest context, încerc să completez lipsa unor norme comune privind „informațiile clasificate” (așa-numitele documente sensibile menționate în actualul regulament 1049/2001), reluând la nivelul regulamentului unele bune principii provenite din normele interne de securitate ale Consiliului și Comisiei, în măsura în care acestea pot fi aplicabile și unui organ parlamentar.
O a doua provocare a reprezentat-o realizarea unei distincții între transparența legislativă și cea administrativă, profitând de această ocazie pentru a detalia unele principii ale bunei administrări și ale transparenței, astfel cum se prevede la articolul 41 din Carta drepturilor fundamentale a UE.
În mod similar, ar trebui să conferim organismelor independente, precum Ombudsmanul European și Autoritatea Europeană pentru Protecția Datelor, competența de a ajuta instituțiile în vederea realizării unei reforme a procedurilor lor interne. Cum instituțiile au deja responsabili cu protecția datelor, este în spiritul regulamentului să se numească în fiecare unitate organizațională, cum ar fi direcțiile generale, un responsabil cu informațiile care ar putea fi interlocutorul cetățenilor, respectiv al altor unități administrative care se ocupă de documentele instituțiilor. Transparența nu este doar un atribut, ci un principiu pe care ar trebui să se bazeze toate procedurile instituțiilor.
Efectele asupra sarcinilor funcționarilor de a redacta, înregistra, negocia, clasifica și arhiva documente UE ar trebui armonizate, protejând în același timp eficiența și transparența instituțiilor UE.
Trebuie să răspundem cât mai rapid posibil solicitărilor tot mai numeroase din partea cetățenilor europeni, dar și ale instituțiilor naționale și ale autorităților regionale, în primul rând parlamentele naționale, fără a pierde din vedere ratificarea mult așteptată a Tratatului de la Lisabona. Un calendar rezonabil ar fi ca Parlamentul să adopte prima lectură la începutul lui martie, solicitând Comisiei să își modifice propunerea și să negocieze o posibilă poziție comună cu Consiliul, în timpul președinției suedeze. Dacă între timp se constată că Tratatul de la Lisabona ar putea intra în vigoare, va fi destul de ușor ca, pe baza lucrărilor efectuate deja, să se actualizeze un nou text care ar putea fi finalizat imediat după intrarea în vigoare a Tratatului de la Lisabona (astfel cum s-a întâmplat în cazul regulamentului OLAF imediat după intrarea în vigoare a Tratatului de la Maastricht).
Am decis să prezint o serie de modificări referitoare la următoarele aspecte:
· separarea beneficiarilor de domeniul de aplicare al prezentului regulament;
· la articolul care cuprinde definițiile, am decis să reintroduc vechea definiție a documentului care există în actualul regulament, deoarece aceasta pare mai cuprinzătoare și am modificat, pentru claritate, definiția bazei de date, printr-o referire la informațiile cuprinse în acele baze de date care ar trebui de asemenea puse la dispoziția publicului, la cerere; instituțiile prevăd instrumente specifice pentru a pune la dispoziție aceste informații;
· am introdus, de asemenea, noi definiții pentru documentele clasificate, legislative și administrative, respectiv arhive și arhive istorice; · am modificat articolul privind excepțiile, efectuând o distincție între protecția intereselor publice și private;
· am încercat, de asemenea, să precizez regimul care să se aplice documentelor unor terțe părți, aspect care de obicei a cauzat multe probleme în instituții;
· am modificat de asemenea articolul privind documentele care se publică în Jurnalul Oficial al UE;
· am introdus un amendament privind rolul și responsabilitatea responsabilului cu informațiile menționat mai sus, consolidând rolul Ombudsmanului European ca punct de referință pentru responsabilii cu informațiile din instituții, pe care aceștia l-ar putea consulta în caz de îndoieli;
· în fine, am introdus un amendament privind sancțiunile care se aplică pentru nerespectarea prezentului regulament.
Scopul meu este bineînțeles să modific prezentul regulament pentru a spori transparența, fără a face acest instrument prea specific și dificil de aplicat. Prin urmare, m-am concentrat asupra principiilor generale care mai lipseau din actualul regulament în ceea ce privește activitățile legislative și administrative ale instituțiilor. În același timp, sper ca acest instrument să fie utilizat pentru îmbunătățirea practicilor instituțiilor, învățând de pe urma experiențelor din trecut, care mi-au servit ca principală sursă de inspirație la redactarea amendamentelor.
Bruxelles, AVIZ
ÎN ATENȚIA PARLAMENTULUI EUROPEAN CONSILIULUI
Propunere de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei COM(2008) 229 final din 30.4.2008 - 2008/0090 (COD)
Având în vedere Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative, în special punctul 9, grupul consultativ, alcătuit din reprezentanți ai serviciilor juridice din cadrul Parlamentului European, al Consiliului și al Comisiei, s-a întrunit la 20 mai 2008 și 4 iunie 2008 în vederea examinării, printre altele, a propunerii menționate anterior prezentate de Comisie.
În cursul examinării1 propunerii de regulament a Parlamentului European și al Consiliului de reformare a Regulamentului (CE) nr. 1049/2001 din 30 mai 2001 privind accesul public la documentele Parlamentului European, ale Consiliului și ale Comisiei, grupul consultativ, de comun acord, a constatat următoarele:
1) La articolul 7 alineatul (1), referirea făcută la „alineatul 4 din prezentul articol” trebuie adaptată astfel încât să fie formulată „alineatul 3 din prezentul articol”. 2) La articolul 9 alineatul (1), referirea făcută la „articolul 4 alineatul (1) litera (a)” trebuie adaptată astfel încât să fie formulată „articolul 4 alineatul (1)”. 3) La articolul 12 alineatul (1), adăugarea formulării „acte comunitare legislative și altele decât cele legislative, cu caracter general vor” ar fi trebuit să fie identificată prin utilizarea de caractere gri utilizate în general pentru identificarea schimbărilor substanțiale.
4) La articolul 12 alineatul (2), adăugarea cuvintelor finale „în formă electronică” ar fi trebuit identificată prin utilizarea de caractere gri utilizate în general pentru identificarea schimbărilor substanțiale.
În urma examinării propunerii, grupul consultativ a ajuns, de comun acord, la concluzia că propunerea nu cuprinde nicio modificare de fond altele decât cele identificate ca atare în propunere sau în prezentul aviz. Grupul consultativ a constatat, de asemenea, că, în ceea ce privește codificarea dispozițiilor neschimbate din actele precedente cu respectivele modificări, propunerea se limitează la o simplă codificare a actelor existente, fără modificări de fond ale acestora. C. PENNERA J.-C. PIRIS C.-F.DURAND
AVIZUL Comisiei pentru afaceri constituȚionale (26.1.2009)
referitor la propunerea de regulament al Parlamentului european și al Consiliului privind accesul public la documentele Parlamentului european, ale Consiliului și ale Comisiei (reformare) (COM(2008)0229 – C6-0184/2008 – 2008/0090(COD))
Raportoare pentru aviz (*): Anneli Jäätteenmäki
Transparența este un principiu fundamental al Uniunii Europene. Acest principiu este clar stipulat la articolul 255 din Tratatul de instituire a Comunității Europene:
„Orice cetățean al Uniunii și orice persoană fizică sau juridică care are reședința sau sediul social într-un din stat membru are dreptul de a adresa petiții Parlamentului European.”
În plus, Tratatul de la Lisabona stipulează:
„Deciziile se iau în mod cât mai deschis și la un nivel cât mai apropiat posibil de cetățean.” (Articolul 10-3 din TUE)
„În scopul promovării unei bune guvernări și asigurării participării societății civile, instituțiile, organele, oficiile și agențiile Uniunii acționează respectând în cel mai înalt grad principiul transparenței.” (Articolul 15-1 din TUE)
Prezentul Regulament 1049/2001 a constituit un pas semnificativ către o mai mare deschidere. În cei șase ani de la punerea sa în aplicare, el a contribuit la crearea unei culturi mai transparente în materie de administrație în instituțiile europene.
În cadrul acestui proces, hotărârile pronunțate de Curtea de Justiție în temeiul Regulamentului 1049/2001 au avut o certă importanță. Ultima dintre acestea a fost hotărârea deosebit de importantă pe care Curtea a pronunțat-o în așa-numitul caz Turco (T-84/03 Turco/Consiliu). Conform hotărârii Curții, Consiliul ar trebui să acorde acces inclusiv la opinia exprimată de serviciul său juridic, în cazul în care aceasta privește un act legislativ. Curtea consideră că principiul transparenței și deschiderii în cadrul procesului decizional reprezintă un „interes public superior”, care justifică dezvăluirea opiniei exprimate de serviciul juridic. În concluziile sale, Curtea conchide că „prin deschidere, instituțiile capătă, în ochii cetățenilor europeni, o mai mare legitimitate, aceștia având mai multă încredere în ele”.
Conținutul propunerii Comisiei
Comisia și-a prezentat propunerea de modificare a Regulamentului 1049/2001 la 30 aprilie 2008. Parlamentul European a solicitat revizuirea regulamentului prin rezoluția sa din 4 aprilie 2006. În expunerea de motive din cuprinsul propunerii, Comisia încearcă să dea impresia că a operat modificările solicitate de Parlament. Din păcate, nu s-a procedat astfel. Dimpotrivă, acolo unde Parlamentul a cerut mai multă deschidere, numeroase amendamente sugerate de Comisie coboară standardele actuale.
De maximă importanță este amendamentul prin care Comisia propune modificarea articolului 3, care restrânge semnificativ definiția dată documentelor. Dacă această modificare ar fi operată, ar însemna că, în viitor, vor mai rămâne accesibile doar o parte din documentele aflate actualmente la dispoziția publicului. În opinia raportoarei, definiția actuală ar trebui să rămână neschimbată, deoarece acoperă toate documentele relevante, nu numai pe cele înregistrate.
Un alt amendament pe care raportoarea îl consideră îngrijorător este acela referitor la dreptul statelor membre de a reține documentele menționate la articolul 5. Formularea propusă de Comisie ar conferi statelor membre dreptul nelimitat de a apela la propria lor legislație. Instituțiile pot lua în considerație numai motive bazate pe regulament. Un astfel de drept ar dilua principiul transparenței, lăsându-l cu totul la latitudinea statelor membre. Și în acest caz, excepțiile menționate la articolul 4 din regulament ar trebui să fie suficiente. În caz contrar, modificările ar trebui aduse articolului 4, și nu acordând statelor membre drepturi nelimitate.
Comisia a ignorat cu totul propunerile formulate de Parlament în rezoluția sa din 4 aprilie 2006 cu privire la posibilitatea acestuia de a-și exercita dreptul la un control democratic. Pentru a se putea achita pe deplin de sarcinile care îi incumbă, Parlamentul trebuie să aibă acces la documentele sensibile, iar aranjamentele privind manipularea acestor documente pot fi convenite între instituții.
Există, totuși, și amendamente ale Comisiei cu care Parlamentul poate fi de acord. În primul rând, acestea sunt: extinderea dreptului de acces la toate persoanele fizice sau juridice, și nu numai la cetățenii UE, ca în actualul regulament; dispozițiile referitoare la mediu, izvorâte din Convenția de la Aarhus, și îmbunătățirea accesului direct la documentele legislative.
Aceste amendamente binevenite au, din păcate, o pondere mai mică decât acelea pe care Parlamentul le consideră negative. Date fiind aceste amendamente negative, raportoarea este încredințată că ar fi de preferat să rămânem cu actualul regulament decât să adoptăm niște modificări care l-ar dilua.
Comisia pentru afaceri constituționale recomandă Comisiei pentru libertăți civile, justiție și afaceri interne, competentă în fond, să includă în raportul său următoarele amendamente:
(a) prin „document” se înțelege orice conținut, indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală); redactat de către o instituție și transmis în mod oficial la unul sau mai mulți destinatari, înregistrat sau primit de către o instituție în alt mod; datele existente în sistemele de stocare, procesare și recuperare electronică reprezintă documente dacă pot fi extrase sub formă de imprimat sau copie electronică, folosind instrumentele disponibile de exploatare a sistemului;
(a) prin „document” se înțelege orice conținut, indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală) privind un subiect referitor la politicile, activitățile și deciziile care țin de competența instituției; informațiile existente în sistemele de stocare, procesare și recuperare electronică (inclusiv sistemele externe utilizate pentru activitatea instituției) sunt considerate un document sau documente dacă pot fi extrase sub formă de unul sau mai multe imprimate sau copii electronice, folosind orice instrument de exploatare a sistemului disponibil în mod rezonabil;
Acest amendament restabilește formularea actuală a definiției de bază a unui document pentru că propunerea Comisiei ar permite îngrădiri arbitrare ale dreptului la acces. Prin completarea textului sunt prevăzute dispoziții pentru accesul la informațiile conținute în bazele de date electronice în scopul atingerii obiectivului descris în noul considerent 18.
(c) consultanței juridice și procedurilor judiciare , procedurilor de arbitraj și de soluționare a diferendelor;
(c) consultanței juridice, procedurilor de arbitraj și de soluționare a diferendelor, cu excepția opiniilor juridice formulate cu privire la proceduri concretizate prin acte legislative sau nelegislative general aplicabile;
În hotărârea pronunțată în dosarul Turco, Curtea de Justiție a statuat că dezvăluirea opiniei juridice formulate în contextul inițiativelor legislative mărește gradul de transparență și deschidere al procesului legislativ și consolidează drepturile democratice ale cetățenilor europeni.
(5) Se divulgă numele, titlurile și funcțiile celor care dețin o funcție publică, ale funcționarilor publici și ale reprezentanților grupurilor de interese, atunci când sunt legate de activitatea lor profesională, cu excepția cazului în care, având în vedere circumstanțele speciale, divulgarea ar afecta negativ persoanele în cauză. Alte date cu caracter personal se divulgă în conformitate cu condițiile referitoare la prelucrarea legală a unor astfel de date, stabilite prin legislația comunitară privind protecția persoanelor în ceea ce privește prelucrarea datelor cu caracter personal.
(5) Datele cu caracter personal nu se divulgă atunci când o astfel de divulgare ar aduce prejudicii vieții private sau integrității persoanei vizate. Un astfel de prejudiciu nu apare:
− în cazul în care datele se referă doar la activitățile profesionale ale persoanei vizate, exceptând situația în care, datorită unor circumstanțe deosebite, există motive de a considera că divulgarea ar afecta în mod negativ persoana respectivă;
− în cazul în care datele se referă doar la o persoană publică, exceptând situația în care, datorită unor circumstanțe deosebite, există motive de a considera că divulgarea ar afecta în mod negativ persoana respectivă sau alte persoane cu care aceasta are legături;
− în cazul în care datele au fost deja publicate, cu acordul persoanei în cauză.
Cu toate acestea, datele cu caracter personal se divulgă atunci când un interes public major impune divulgarea. În aceste cazuri, instituției sau organismului i se cere să specifice care este interesul public și să prezinte motivele pentru care, în cazul dat, interesul public primează în fața intereselor persoanei vizate.
În cazul în care o instituție sau un organism refuză accesul la un document în temeiul alineatului (1), trebuie să ia în considerare posibilitatea acordării unui acces parțial la documentul respectiv.
Propunerea Comisiei nu asigură nici echilibrul necesar între drepturile fundamentale aflate în joc și nici nu reflectă sentința pronunțată de Tribunalul de Primă Instanță în cazul Bavarian Lager.
(7) Excepțiile prevăzute în prezentul articol nu se aplică documentelor transmise în cadrul procedurilor concretizate prin acte legislative sau nelegislative general aplicabile. Excepțiile se aplică doar în perioada în cursul căreia protecția se justifică prin conținutul documentului; Excepțiile se pot aplica în cursul unui termen de cel mult treizeci de ani. În cazul documentelor care se încadrează la excepțiile privind protecția datelor cu caracter personal sau interesele comerciale și documentele sensibile, excepțiile pot continua să se aplice, dacă este necesar, și după expirarea acestei perioade.
În sentința pronunțată în dosarul Turco, Curtea de Justiție a statuat că dezvăluirea opiniei juridice formulate în contextul inițiativelor legislative mărește gradul de transparență și deschidere al procesului legislativ și consolidează drepturile democratice ale cetățenilor europeni.
(2) În cazul în care o cerere de acces privește un document care provine de la un stat membru, document diferit de cele transmise în cadrul procedurilor care duc la un act legislativ sau la un alt act decât legislativ, cu caracter general, se consultă autoritățile statului membru. Instituția care deține documentul îl va divulga, cu excepția cazului în care statul membru prezintă motive pentru nedivulgarea acestuia, în temeiul excepțiilor menționate la articolul 4. Instituția evaluează pertinența motivelor prezentate de statul membru.
Statelor membre nu ar trebui să li se confere dreptul absolut de a-și invoca propria legislație. Excepțiile de la articolul 4 ar trebui să constituie un motiv suficient pentru neacordarea accesului.
Prelungirea termenului la 30 de zile, așa cum prevede propunerea Comisiei, constituie un regres. 30 de zile lucrătoare (!), așa cum propune Comisia, ar constitui un exemplu negativ în comparație cu toate legile naționale privind accesul la informații din UE. Amendamentul 8
Articolul 9 – alineatul 7
(7) Comisia și Consiliul asigură supervizarea adecvată, de către Parlamentul European cu privire la documentele sensibile, în conformitate cu dispozițiile convenite între instituții, care urmează să fie date publicității.
Pentru a fi în măsură să-și îndeplinească îndatoririle de control democratic, Parlamentul trebuie să aibă acces la documentele sensibile.
(1) Documentele întocmite sau primite în cadrul procedurilor de adoptare a actelor comunitare legislative sau altele decât legislative, cu caracter general devin direct accesibile publicului, sub rezerva articolelor 4 și 9. (1) În special, documentele întocmite sau primite în cadrul procedurilor de adoptare a actelor comunitare legislative sau nelegislative general aplicabile devin direct accesibile publicului, sub rezerva articolului 9.
O consecință logică a amendamentului precedent.
(4) Instituțiile stabilesc o interfață comună pentru registrele lor de documente și, în special, asigură un punct unic de acces pentru accesarea directă a documentelor întocmite sau primite în cadrul procedurilor de adoptare a actelor UE legislative sau nelegislative general aplicabile.
Ar trebui să existe un singur punct de acces pentru public.
Accesul public la documentele Parlamentului European, ale Consiliului și ale Comisiei
AVIZUL Comisiei pentru comerŢ internaŢional (8.12.2008)
Raportoare pentru aviz: Rovana Plumb
Comisia pentru Comerț Internațional (comisia INTA) salută propunerea Comisiei Europene elaborată cu scopul de a crea reguli mai flexibile şi proceduri mai simple privind accesul publicului la documentele instituţiilor europene.
Subiectul revizuirii intră în mare măsură în sfera de aplicare a libertăţilor civile şi a afacerilor juridice şi constituţionale ( elemente care nu sunt în responsabilitatea INTA).
Cu toate acestea raportorul pentru aviz consideră că propunerea Comisiei, deşi include documentele comerciale şi industriale privind diferendele sau negocierile comerciale în categoria “documentelor sensibile”, acestea trebuie analizate separat.
Amendamentele cuprinse în acest aviz au scopul de a armoniza conţinutul noii propuneri cu intenţiile şi obiectivele reformei. Un asemenea tratament preferenţial al utilizatorilor este necesar, atât timp cât nu serveşte camuflării intereselor comerciale astfel încât să încalce drepturile şi interesele consumatorilor în numele unui “interes public superior”.
Raportorul consideră că această posibilitate de eliminare a interesului comercial trebuie să fie specificată mai clar în text deoarece scopul principal al revizuirii normelor este de a servi interesele publicului şi de a consolida drepturile cetăţenilor .
Obiectivele propunerii de regulament sunt de a clarifica procedurile privind excepţiile, cu alte cuvinte cazurile în care normele de transparenţă şi publicitate nu se aplică. Textul prevede, în cadrul acestor excepţii, interesele comerciale, la fel ca în versiunea anterioară. Cu toate acestea, propunerea menţionează în mod special circumstanţele în care secretele comerciale nu trebuie divulgate, adică înainte ca astfel de cazuri să fie înaintate curţii specializate în soluţionarea disputelor bilaterale sau să fie supuse Mecanismului de soluţionare a disputelor al Organizaţiei Mondiale a Comerţului (OMC).
Modificarea propusă de Comisie clarifică textul şi anume: interesul comercial va fi protejat, chiar şi atunci când serveşte ca justificare evidentă pentru cererile UE privind soluţionarea diferendelor de către Curtea de arbitraj a OMC.
In afară de aceasta, propunerea menţine regulile aplicabile documentelor confidenţiale referitoare la negocierile comerciale. Aceste documente, transmise de Comitetul de la articolul 133, responsabil cu definirea politicilor comerciale ale UE, către alte instituţii publice, sunt considerate documente sensibile. Comisia INTA este conştientă de necesitatea păstrării confidenţialităţii documentelor elaborate de comitet şi îşi rezervă dreptul de a monitoriza politica comercială aplicată de Comisie şi Consiliu. Pentru astfel de documente sensibile, regulile de clasificare, de acces interinstituţional şi public sunt definite prin Decizia Comisiei din 29 noiembrie 2001 de modificare a regulamentului său interior (C(2001)3031).
Comisia a revizuit ultima dată în 2001 regulamentul privind accesul publicului la documente, imediat după revizuirea regulamentului de clasificare a documentelor sensibile. Pe de o parte, dacă într-adevăr Comisia urmăreşte îmbunătăţirea semnificativă a accesului publicului la toate tipurile de documente, aceasta va trebui să-şi revizuiască toate regulile interne.
Pe de altă parte, Comisia INTA trebuie să respecte regulile stricte de transmitere a informaţiei cu acces limitat, chiar şi printre membrii ei, reguli elaborate in 2001, dată la care această comisie nici nu exista.
De aceea, raportorul subliniază necesitatea revizuirii regulate a regulilor de clasificare şi transmitere a documentelor sensibile de la Comisia europeană către alte instituţii, inclusiv către Parlamentului European. Prezenta propunere de revizuire a accesului publicului nu trebuie să rămână o simplă formalitate. Întregul proces care guvernează accesul oricărei persoane juridice sau al oricărui cetăţean la orice tip de documente trebuie să fie foarte bine analizat, pentru ca revizuirea să aibă succes. In acest sens, raportorul consideră că informarea corectă a cetăţenilor în vederea participării la procesul legislativ al UE este un drept fundamental al acestora. Rezultă că documentele comerciale nu trebuie excluse din prezenta reformă.
Din aceste motive, raportorul propune amendamentele de mai jos.
Comisia pentru comerț internațional recomandă Comisiei pentru libertăți civile, justiție și afaceri interne, competentă în fond, să includă în raportul său următoarele amendamente:
1. Documentele sensibile sunt documente emise de instituții sau agențiile create de către acestea, de statele membre, de țările terțe sau de organizațiile internaționale, clasificate „TRÈS SECRET/TOP SECRET” (Strict secret), „SECRET” (Secret) sau „CONFIDENTIEL” (Confidențial) în temeiul normelor în vigoare în cadrul instituției în cauză, care protejează interesele fundamentale ale Uniunii Europene sau ale unuia sau mai multor state membre în domeniile definite la articolul 4 alineatul (1) litera (a) și, în special, în domeniile siguranței publice, apărării și chestiunilor militare.
(1) Documentele sensibile sunt documente emise de instituții sau agențiile create de către acestea, de statele membre, de țările terțe sau de organizațiile internaționale, clasificate „TRÈS SECRET/TOP SECRET” (Strict secret), „SECRET” (Secret) sau „CONFIDENTIEL” (Confidențial) în temeiul normelor elaborate de instituția în cauză şi sunt revizuite de către aceasta în mod regulat, care protejează interesele fundamentale ale Uniunii Europene sau ale unuia sau mai multor state membre în domeniile definite la articolul 4 alineatul (1) litera (a) și, în special, în domeniile siguranței publice, relațiilor internaționale și comerciale, apărării și chestiunilor militare.
Fiecare instituţie trebuie să elaboreze şi să îşi revizuiască propriile norme prin care stabilește criteriile în baza cărora îşi clasifică documentele, într-un interval de timp bine stabilit. Documentele transmise de Comitetul de la articolul 133, responsabil cu definirea politicii comerciale a UE, către alte instituţii publice sunt cuprinse în categoria documentelor sensibile. Comisia INTA este conştientă de necesitatea păstrării confidenţialităţii documentelor elaborate de acest Comitet de la articolul133 şi îşi rezervă dreptul de a monitoriza politica comercială pe care Comisia şi Consiliul o aplică în interesul cetăţenilor.
1. Accesul la documente se exercită fie prin consultare la fața locului, fie prin eliberarea unei copii, inclusiv, dacă este necesar, a unei copii electronice, în funcție de preferința solicitantului.
(1) Accesul la documente se exercită fie prin consultare la fața locului, fie prin eliberarea unei copii, inclusiv, dacă este necesar, a unei copii electronice, în funcție de preferința solicitantului. Costurile legate de realizarea și trimiterea copiilor sunt suportate de către solicitant. Acestea nu pot depăși costurile reale pentru realizarea și trimiterea copiilor. Accesul la documente este gratuit în cazul consultării la fața locului sau în cazul în care numărul de copii nu depășește 20 de pagini A4, precum și în cazul accesului direct în format electronic sau prin intermediul registrului.
Comisia doreşte să elaboreze proceduri mai simple pentru accesul publicului la documente dar şi să elimine menţiunea explicită privind obligaţia ca documentele să fie puse la dispoziţie contra cost, dacă numărul lor depăşeşte o anumită limită. Acest paragraf trebuie să fie păstrat şi îmbunătăţit: în cazul în care obligaţia cetățeanului este de a plăti copiile solicitate, acesta trebuie să fie conştient de această obligaţie, precum și de metoda de calculare a taxelor pentru copii. Cetăţeanul ar trebui să aibă acces gratuit la documente în cazul consultării la faţa locului.
3. Instituțiile iau imediat măsurile necesare pentru crearea unui registru care să fie disponibil până la 3 iunie 2002.
(3) Instituțiile iau imediat măsurile necesare pentru crearea unui registru care să fie disponibil în maximum 6 luni de la intrarea în vigoare a prezentului regulament.
Pentru a asigura coerenţa, este obligatoriu să se modifice data în funcţie de prezentele amendamente şi de noul calendar. Acest termen trebuie sa fie mai ambiţios decât cel propus iniţial. Documentele care sunt revizuite în prezent trebuie sa aibă un impact imediat şi semnificativ asupra cetăţenilor şi întreprinderilor (atunci când sunt vizate activităţile comerciale sau afacerile) şi, prin urmare, instituţiile UE trebuie sa acţioneze rapid pentru îmbunătăţirea serviciilor oferite şi, după intrarea în vigoare a noului regulament, să pună registrele la dispoziţia publicului fără întârziere. PROCEDURĂ
Accesul publicului la documentele Parlamentului European, ale Consiliului și ale Comisiei
Raportoare pentru aviz
AVIZUL Comisiei pentru afaceri juridice (30.1.2009)
Raportoare pentru aviz: Monica Frassoni
În conformitate cu articolul 1 alineatul (2) din Tratatul privind Uniunea Europeană, instituțiile și organele comunitare trebuie să ia decizii cu respectarea deplină a principiului transparenței și cât mai aproape cu putință de cetățeni. Transparența și dreptul cetățenilor la informare sunt larg recunoscute drept cea mai eficientă modalitate din punct de vedere al costurilor pentru combaterea și prevenirea corupției. Pentru a le permite cetățenilor să participe efectiv la procesul politic și să angajeze răspunderea autorităților publice, cetățenii ar trebui, așadar, să aibă acces cât mai larg cu putință la documentele deținute de instituțiile europene. Parlamentul European a reamintit constant importanța acestui principiu democratic fundamental, de exemplu în cadrul rezoluției Cashman. Consultarea privind revizuirea Regulamentului a arătat că există un sprijin larg din partea societății civile pentru solicitarea Parlamentului European de a introduce o adevărată legislație în domeniul libertății de informare, aplicabilă cadrului instituțional al Uniunii Europene, în conformitate cu dreptul la bună administrare, prevăzut la articolul 41 din Carta Drepturilor Fundamentale.
Raportorul regretă că celelalte instituții nu urmează aceeași abordare susținută. Cu toate acestea, modificările propriu-zise pe care Comisia le-a adus regulamentului sunt într-adevăr dezamăgitoare, deoarece în mai multe cazuri propunerile Comisiei reprezintă mai degrabă un pas înapoi în „campania pentru o mai mare transparență”. În plus, raportorul consideră că opțiunea Comisiei de a utiliza procedura de reformare pentru revizuirea regulamentului este regretabilă și nu este în conformitate cu obiectivele acordului interinstituțional (AII) privind procedura de reformare. Neadecvarea procedurii de reformare la o revizuire complexă, în care modificarea unor elemente are implicații și asupra altor dispoziții ale texului, înseamnă, concret, că Parlamentul va trebui să folosească cu preponderență derogarea prevăzută în AII.
Raportorul a reconfirmat în mai multe rânduri actualele dispoziții ale regulamentului, întrucât acestea oferă un standard de acces și transparență cu siguranță mai ridicat. De asemenea, raportorul s-a referit la aspectul relației dintre accesul la documente și protecția datelor ca fiind una dintre problemele cele mai controversate privind aplicarea Regulamentului 1049/2001. Poziția comună a Ombudsmanului European, a Autorității Europene pentru Protecția Datelor și a Tribunalului de Primă Instanță (în cauza Bavarian Lager) este aceea că protecția datelor nu poate fi utilizată pentru a împiedica accesul la informații în cazul în care acest acces nu riscă să afecteze dreptul la viață privată și integritatea personală a unei persoane, iar raportorul a reamintit Comisiei această poziție consolidată Inspirându-se din Freedom of Information Act din Mexic și reamintind faptul că introducerea unei acțiuni în fața instanțelor europene poate reprezenta o alternativă care generează sarcini excesive pentru cetățeni, raportorul sugerează că Ombudsman-ului European ar trebui să i se confere competența de a lua hotărâri privind cererile de acces la documente care sunt obligatorii pentru autoritatea administrativă respectivă, iar solicitanții ar trebui să dețină în continuare dreptul de a introduce o acțiune în fața Tribunalului de Primă Instanță împotriva unui refuz de divulgare.
Comisia pentru afaceri juridice recomandă Comisiei pentru libertăți civile, justiție și afaceri interne, competentă în fond, să includă în raportul său următoarele amendamente împreună cu recomandările din anexă ale grupului de lucru consultativ al serviciilor juridice ale Parlamentului European, Consiliului și Comisiei :
(1) Regulamentul (CE) nr. 1049/2001 din 30 mai 2001 privind accesul public la documentele Parlamentului European, ale Consiliului și ale Comisiei trebuie să facă obiectul mai multor modificări substanțiale. Din motive de claritate, regulamentul menționat anterior ar trebui reformat.
(1) Regulamentul (CE) nr. 1049/2001 din 30 mai 2001 privind accesul public la documentele Parlamentului European, ale Consiliului și ale Comisiei trebuie să facă obiectul mai multor modificări substanțiale. Din motive de claritate, regulamentul menționat anterior ar trebui reformat, aplicându-se această tehnică legislativă în conformitate cu Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative1.
1 JO C 77, 28.3.2002, p. 1.
Decizia Comisiei de a utiliza procedura de reformare pentru revizuirea acestui regulament nu este adecvată și nu este în conformitate cu obiectivele Acordului interinstituțional privind procedura de reformare, care prevede utilizarea acesteia în condiții diferite decât cele de față. Neadecvarea procedurii de reformare la o revizuire complexă, în care modificarea unor elemente are implicații și asupra altor dispoziții ale texului, înseamnă, concret, că Parlamentul va trebui să folosească cu preponderență derogarea prevăzută în AII.
(3) Transparența permite asigurarea unei mai bune participări a cetățenilor la procesul de decizie, garantând o mai mare legitimitate, eficacitate și responsabilitate a administrației față de cetățeni într-un sistem democratic. Transparența contribuie la consolidarea principiilor democrației și drepturilor fundamentale, astfel cum sunt acestea definite în articolul 6 din Tratatul UE și în Carta drepturilor fundamentale a Uniunii Europene.
(3) Transparența permite asigurarea unei mai bune participări a cetățenilor la procesul de decizie, garantând o mai mare legitimitate, eficacitate și responsabilitate a administrației față de cetățeni într-un sistem democratic. Transparența contribuie la consolidarea principiilor democrației și drepturilor fundamentale, astfel cum sunt acestea definite în articolul 6 din Tratatul UE și în Carta drepturilor fundamentale a Uniunii Europene. Orice progres în vederea deschiderii autorităților administrative către controlul public contribuie, de asemenea, la avansarea eforturilor împotriva corupției.
Transparența și dreptul cetățenilor la informare sunt larg recunoscute drept cea mai eficientă modalitate din punct de vedere al costurilor pentru combaterea și prevenirea corupției.
(5a) Consultarea respectivă a arătat că există un sprijin larg din partea societății civile pentru solicitarea Parlamentului European de a introduce, în conformitate cu dreptul la bună administrare, prevăzut la articolul 41 din Carta Drepturilor Fundamentale, o adevărată legislație în domeniul libertății de informare, aplicabilă cadrului instituțional al Uniunii Europene.
Conceptul de libertate de informare fiind mai larg decât conceptul de acces la documente trebuie observat, în primul rând, că, astfel cum a arătat Curtea de Justiție (de exemplu în cauza Hautal c. Consiliu) conținutul dreptului de acces la documente este dreptul la informația conținută în documente. Conceptul mai larg de libertate de informare este deja reflectat de Regulamentul 1367/2006 de punere în aplicare a Convenției de la Aarhus. Mai mult, dreptul cetățenilor la bună administrare trebuie să includă, ca o chestiune de principiu, dreptul la informare. Acest lucru este deja prevăzut în mod clar la articolul 22 din Codul de bună conduită administrativă prezentat de Ombudsmanul European și aprobat de Parlament.
De la adoptarea Regulamentului (CE) nr. 1049/2001, jurisprudența Curții de Justiție și deciziile și pozițiile adoptate de Ombudsmanul European și de Autoritatea Europeană pentru Protecția Datelor au clarificat legătura dintre regulamentul respectiv și Regulamentul (CE) nr. 45/2001, astfel încât regulamentul aplicabil în cazul cererilor de documente care conțin date cu caracter personal este regulamentul privind accesul la documente, iar aplicarea excepțiilor de la regulile care permit accesul la documente și informații în scopul protejării datelor personale trebuie să se bazeze pe nevoia de a proteja viața privată și integritatea unei persoane.
Chestiunea relației dintre accesul la documente și protecția datelor este una dintre problemele cele mai controversate privind aplicarea Regulamentului 1049/2001. Cauza acestui fapt este, pe de o parte, formularea neadecvată a excepției pentru protecția datelor, care tinde să ducă la argumente circulare privind relația dintre regulamentele menționate. Totuși, poziția comună a Ombudsmanului European, a Autorității Europene pentru Protecția Datelor și a Tribunalului de Primă Instanță (în cauza Bavarian Lager) este aceea că protecția datelor nu poate fi utilizată pentru a împiedica accesul la informații în cazul în care acest acces nu riscă să afecteze dreptul la viață privată și integritatea personală a unei persoane. Totuși, propunerea Comisiei nu ia în considerare acest lucru.
(11) Ar trebui stabilite norme clare privind divulgarea conținutului documentelor care provin de la statele membre și a celor care provin de la părți terțe care fac parte din dosarele procedurilor judiciare sau sunt obținute de instituții în temeiul competențelor specifice de investigare ale acestora, care le-au fost conferite de legislația comunitară.
Curtea de Justiție a arătat în mod clar că obligația de a consulta statele membre cu privire la cererile de acces la documente care provin din acestea nu conferă statelor membre un drept de veto privind un astfel de acces sau invocarea legislației sau normelor naționale și că instituția căreia îi este adresată cererea poate refuza accesul numai pe baza excepțiilor prevăzute în Regulamentului (CE) nr. 1049/2001. Totuși, este încă nevoie să se precizeze statutul documentelor care emană de la părți terțe pentru a se asigura, în special, că informațiile privind procedurile legislative nu sunt comunicate într-o măsură mai mare părților, inclusiv autorităților administrative din țările terțe, decât cetățenilor europeni în cazul cărora se aplică legislația europeană.
Comisia Europeană, în special, a interpretat obligația de a consulta statele membre în sensul acordării acestora a unui drept de veto privind accesul la documentele care emană de la acestea. Totuși, această interpretare a fost combătută de Curtea de justiție în cauza IFAV. Din nefericire, propunerea Comisiei nu reflectă în mod real jurisprudența și, în cazul în care este acceptată, ar însemna în mod clar un regres față de situația juridică actuală. Totuși, este încă nevoie să se precizeze statutul documentelor care emană de la părți terțe pentru a se evita, în special, ca informațiile privind procedurile legislative să fie comunicate într-o măsură mai mare, de exemplu autorităților administrative străine, decât cetățenilor europeni în cazul cărora se aplică legislația respectivă.
(1) Orice persoană fizică sau juridică sau orice asociație de persoane juridice sau fizice are drept de acces la documentele instituțiilor, sub rezerva principiilor, condițiilor și limitelor definite de prezentul regulament.
Trimiterea la asociații vizează, printre altele, grupurile de cetățeni. Amendamentul 7
Articolul 3 – litera b
(b) prin „terț” se înțelege orice persoană fizică sau juridică ori entitate exterioară instituției în cauză, inclusiv statele membre, celelalte instituții și organe comunitare sau necomunitare și țările terțe.
(b) prin „terț” se înțelege orice persoană fizică sau juridică ori entitate exterioară instituției în cauză, celelalte instituții și organe comunitare sau necomunitare și țările terțe.
Statele membre nu ar trebui considerate părți terțe în relațiile cu instituțiile sau în comunicările acestora privind aspecte legate de domeniul de activitate al Uniunii. Amendamentul 8
(ba) vieții private și integrității persoanei, în special în conformitate cu legislația comunitară privind protecția datelor cu caracter personal;
Este inclusă trimiterea la legislația Uniunii Europene privind datele cu caracter personal. Și în acest context, ar trebui aplicat articolul 80a alineatul (3) al treilea paragraf din Regulamentul de procedură. Amendamentul 9
(1) În cazul documentelor terților, instituția consultă terții pentru a stabili dacă se poate aplica o excepție menționată la articolul 4, cu excepția cazului în care există certitudinea că documentul trebuie sau nu trebuie divulgat. Documentele transmise instituțiilor în scopul influențării elaborării politicilor ar trebui să fie făcute publice.
Pentru a garanta transparența procesului de elaborare a politicilor, documentele transmise de terți și care vizează influențarea deciziilor politice ar trebui să fie făcute publice.
(7) Comisia și Consiliul garantează controlul adecvat de către Parlamentul European cu privire la documentele sensibile în conformitate cu dispozițiile convenite între instituții, care urmează să fie date publicității.
Dispozițiile convenite între instituții privind documentele sensibile ar trebui făcute publice. Amendamentul 11
(4) Instituțiile stabilesc o interfață comună pentru registrele lor de documente și, în special, asigură un punct unic de acces pentru accesarea directă a documentelor întocmite sau primite în cadrul procedurilor de adoptare a actelor comunitare legislative sau nelegislative general aplicabile.
AVIZULUL Comisiei pentru petiȚii (22.1.2009)
Raportor pentru aviz: David Hammerstein
În conformitate cu articolul 1 alineatul (2) din Tratatul privind Uniunea Europeană (astfel cum a fost modificat prin Tratatul de la Amsterdam din 1997), este necesar ca instituțiile și organismele comunitare să asigure luarea deciziilor în modul cel mai transparent posibil și cât mai aproape de cetățeni. Pentru a le oferi posibilitatea de a participa efectiv la procesul politic și de a trage la răspundere autoritățile publice, este necesar ca atât cetățenii, cât și organismele alese să dispună de un acces cât mai larg la documentele instituțiilor europene. Deși instituțiile europene au făcut progrese în ceea ce privește deschiderea și transparența, situația nu poate fi nici pe departe considerată perfectă, iar reformarea Regulamentului 1049/2001 privind accesul public la documentele instituțiilor europene ar trebui socotită ca fiind un nou pas spre construirea unui mediu administrativ în care disponibilitatea și accesul liber la informații să fie o regulă mai degrabă decât o excepție.
Cu toate acestea, modificările propriu-zise pe care Comisia le-a adus regulamentului sunt dezamăgitoare, deoarece în mai multe cazuri propunerile Comisiei reprezintă mai degrabă un pas înapoi decât un pas îndrăzneț înainte, în sensul unui „efort către o mai mare transparență”. Raportorul dumneavoastră consideră că integrarea și consolidarea reală în regulament a jurisprudenței sporite și a altor texte relevante, cum ar fi Convenția de la Aarhus, ar fi trebuit să conducă deja la o abordare diferită a revizuirii.
Mai mult, raportorul dumneavoastră consideră că opțiunea Comisiei de a utiliza procedura de reformare pentru revizuire este regretabilă și, de asemenea, nu este în conformitate cu obiectivele Acordului interinstituțional privind procedura de reformare, care prevede utilizarea acesteia în condiții diferite decât cele de față. Deoarece procedura limitează a priori posibilitățile Parlamentului de aduce modificări propunerii doar la elementele care au fost modificate de către Comisie, folosirea sa ar trebui bine chibzuită. Neadecvarea procedurii de reformare la o revizuire complexă, în care modificarea unor elemente are implicații și asupra altor dispoziții ale texului, înseamnă, concret, că Parlamentul va trebui să facă uz în mod extensiv de derogarea prevăzută de în AII. Cel mai remarcabil pas înapoi îl reprezintă reformularea de către Comisie a definiției „documentului” (articolul 3), conceptul care stă chiar la baza regulamentului. Raportorul dumneavoastră este de părere că, în loc să se restrângă definiția, astfel cum propune de fapt Comisia, aceasta ar trebui să fie lărgită pentru a include orice conținut, indiferent de suportul acestuia sau de faza procesului de decizie, în legătură cu problemele care țin de sfera de responsabilitate a instituțiilor.
Comisia pentru petiții este cea care simte pulsul Uniunii în legătură cu neajunsurile și deficiențele în aplicarea legislației comunitare, a politicilor și a programelor, și constată în continuare că cetățenii sunt conștienți de acestea pentru că îi afectează în mod direct și pentru că au un interes direct în eliminarea cazurilor de încălcare a dreptului comunitar și/sau în solicitarea de reparare a prejudiciului.
Pentru cetățeni este de o importanță deosebită ca, de exemplu, în cazul procedurilor privind încălcarea dreptului comunitar, care sunt adesea rezultatul petițiilor înaintate de către cetățeni, să fie acordat un acces nerestricționat la toate documentele în toate stadiile investigațiilor din cursul unor astfel de proceduri. Aceasta include documentele furnizate de statele membre. Prin urmare, raportorul dumneavoastră subliniază că propunerea Comisiei de a acorda statelor membre dreptul de a refuza accesul la documente (articolul 5) în temeiul legislației proprii este contrar jurisprudenței Curții de Justiție Europene și nu este acceptabil. Nu ar trebui să se aplice alte excepții cu privire la drepturile de acces ale cetățenilor la documente în afara celor stabilite la articolul 4 („Excepții”). În privința articolului 9 („Documente sensibile”), este important ca instituțiile să stabilească o serie de norme comune de clasificare a acestui tip de documente, iar normele să fie făcute publice.
Raportorul dumneavoastră consideră, de asemenea, că ar fi indicată integrarea în regulament a sugestiei Ombudsmanului European ca acesta să acționeze ca un intermediar obiectiv în cazurile în care accesul la un document este total sau parțial restricționat de către o instituție, iar solicitantul pune la îndoială faptul că s-ar aduce atingere interesului lezat și/sau susține că un interes public superior justifică divulgarea conținutului. În astfel de cazuri, Ombudsmanul ar putea examina documentul, și-ar putea exprima o opinie independentă cu privire la lezarea interesului și/sau interesul public superior și – fără să dezvăluie conținutul documentului – să-și prezinte avizul instituției și solicitantului. În cazul în care refuzul este menținut și după consultarea Ombudsmanului, solicitantul poate, dacă dorește acest lucru, să depună o cerere de confirmare.
Această procedură nu ar diminua în niciun fel drepturile solicitantului în temeiul regulamentului ci ar oferi ajutor practic și îndrumare instituției, care poate considera că este obligația sa conform legii să refuze accesul, sporind în același timp încrederea solicitantului în legătură cu faptul că, atunci când o cerere este respinsă, posibilitatea de a aduce atingere unui interes este reală, iar posibilitatea existenței unui interes public superior care justifică divulgarea a fost examinată în mod serios și obiectiv. Un alt avantaj pe care îl prezintă procedura este că, în cazurile de refuz din partea unor instituții diferite, acestea vor fi prezentate înaintate Ombudsmanului și vor fi tratate într-un mod coerent și echitabil.
Raportorul dumneavoastră este de părere că succesul Inițiativei europene în materie de transparență este greu de imaginat în cazul în care solicitanții nu pot putea găsi și dobândi ușor informațiile pe care le doresc. Ca atare, în contextul prezentului regulament, instituțiile ar trebui să garanteze furnizarea documentelor printr-o interfață comună pentru registrele lor de documente și ar trebui să înființeze un punct unic de acces.
Atunci când sunt furnizate în format electronic, documentele ar trebui să fie disponibile în formate conforme cu standardele deschise. Efortul pentru o mai mare transparență va eșua cu siguranță dacă cetățenii sunt obligați să utilizeze programe specifice care să fie compatibile cu mediul informatic al instituției. Raportorul dumneavoastră a depus amendamente (articolele 10 și 11) incluzând un termen limită până la care instituțiile să garanteze că documentele sunt furnizate în formate conforme cu standardele deschise și că mediile IT ale instituțiilor nu constituie un obstacol în calea accesului public la documente. În vederea garantării controlului parlamentar, raportorul dumneavoastră subliniază că Parlamentul trebuie să dispună de un control adecvat asupra documentelor sensibile. Acordurile bilaterale cu țările terțe sau organizațiile internaționale nu ar trebui să împiedice Consiliul și Comisia să comunice informații Parlamentului. În acest context, este important să se stabilească termene limită pentru adaptarea regulamentelor de procedură ale instituțiilor, iar Comisia să verifice conformitatea regulamentelor cu regulamentul revizuit. Mai mult, astfel cum a fost cazul prezentului regulament, ar trebui să se solicite Comisiei să prezinte un raport privind punerea în aplicare a regulamentului revizuit și să facă, acolo unde este cazul, recomandări pentru îmbunătățiri.
Comisia pentru petiții recomandă Comisiei pentru libertăți civile, justiție și afaceri interne, competentă în fond, să includă în raportul său următoarele amendamente:
(2) Tratatul privind Uniunea Europeană consacră noțiunea de transparență în articolul 1 al doilea paragraf, în conformitate cu care tratatul marchează o nouă etapă în procesul de creare a unei uniuni din ce în ce mai strânse între popoarele Europei, în care deciziile sunt luate în modul cel mai transparent posibil și cât mai aproape posibil de cetățean.
(2) Tratatul privind Uniunea Europeană consacră noțiunea de transparență în articolul 1 al doilea paragraf, în conformitate cu care tratatul marchează o nouă etapă în procesul de creare a unei uniuni din ce în ce mai strânse între popoarele Europei, în care deciziile sunt luate în modul cel mai transparent posibil și cât mai aproape posibil de cetățean. Acest fapt este reafirmat în articolul 42 din Carta drepturilor fundamentale a Uniunii Europene și în Declarația nr. 17 anexată Tratatului de la Maastricht, precum și în Declarația de la Laeken, care au făcut legătura între o mai mare transparență a procesului decizional și un acces mai bun al publicului la informații, după cum este prevăzut în articolul 225 din Tratatul CE, care confirmă, la rândul săi, natura democratică a instituțiilor și încrederea publicului în administrație; Ar trebui mobilizate resursele adecvate pentru a pune în aplicare principiul deschiderii, ajungându-se astfel la o mai mare legitimitate, eficiență și responsabilitate față de cetățean, precum și la consolidarea principiilor democrației, și a respectării drepturilor fundamentale.
Gestionarea informațiilor și a documentelor, administrarea dreptului de acces al publicului și comunicarea cu cetățenii sunt activități care presupun resurse importante. Punerea la dispoziție a resurselor adecvate pentru atingerea acestor scopuri ar trebui considerată o investiție necesară pentru garantarea eficienței, a eficacității și a transparenței instituțiilor și organelor Uniunii.
(a) definirea principiilor, a condițiilor și a limitelor, întemeiate pe rațiuni de interes public sau privat, care reglementează dreptul de acces la documentele Parlamentului European, ale Consiliului și ale Comisiei (denumite în continuare „instituții”), prevăzut la articolul 255 din Tratatul CE pentru a garanta că publicului i se acordă un acces cât mai larg la astfel de documente;
(c) garantarea bunelor practici administrative privind accesul la documente.
Instituțiile au obligația de a garanta deschiderea și transparența, precum și o bună practică administrativă.
(2) Prezentul regulament se aplică tuturor documentelor deținute de o instituție, și anume întocmite sau primite de către aceasta și aflate în posesia acesteia, privind un subiect referitor la politicile, activitățile, investigațiile și deciziile care țin de sfera de responsabilitate și competență, directe și indirecte, a instituției respective în toate domeniile de activitate ale Uniunii Europene.
(3) Fără a aduce atingere articolelor 4 și 9, documentele devin accesibile publicului fie printr-o cerere scrisă, fie direct, în formă electronică, sau prin intermediul unui registru. În special, documentele întocmite sau primite în cadrul unei proceduri legislative devin direct accesibile în conformitate cu articolul 12. Diferitele forme de aplicare sunt identice pentru toate organismele care cad sub incidența acestui regulament și se traduc în mod corespunzător în toate limbile oficiale ale Uniunii Europene.
(7) Prezentul regulament nu aduce atingere dreptului de acces mai larg al publicului la documentele deținute de instituții, care decurge, eventual, din instrumentele de drept internațional sau din actele adoptate de instituții de punere în aplicare a acestor instrumente.
În ceea ce privește drepturile de acces care decurg din instrumente ale dreptului internațional precum Convenția de la Aarhus și actele de punere în aplicare a acesteia, introducerea cuvântului „mai largă” la alineatul (7) nu presupune o modificare juridică, ci doar îmbunătățirea clarității textului.
(e) mediul, precum zonele de reproducere a speciilor rare.
(a) documente referitoare la o chestiune în care nu s-a luat încă o decizie și în care se respectă normele referitoare la transparență;
(b) documentele conținând avize destinate uzului intern în cadrul deliberărilor și al consultărilor preliminare în cadrul instituțiilor în cauză, chiar și după luarea deciziei și într-un interval de timp rezonabil.
1 JO L 264, 25.9.2006, p. 13.
Recomandarea 3 din rezoluția Cashman stipulează că, în contextul controlului parlamentar, regulamentul ar trebui să garanteze efectuarea controlului corespunzător de către Parlamentul European cu privire la documentele sensibile.
(3) Documentele se furnizează într-o versiune și o formă care există deja (inclusiv varianta electronică sau sub altă formă: scriere Braille, caractere mărite sau înregistrare pe bandă magnetică) și în una din limbile oficiale ale Uniunii Europene, ținând seama pe deplin de preferința solicitantului. Accesul la documente nu este limitat de niciun program sau sistem de operare utilizat în mediul informatic din cadrul instituțiilor.
Instituțiile ar trebui să profite de oportunitatea pe care o reprezintă revizuirea regulamentului pentru a introduce standarde deschise. Din principiile de bază ale regulamentului și temeiul său juridic decurge că accesul la documente nu ar trebui limitat de niciun program sau sistem de operare utilizat de o instituție. Amendamentul 9
(2) Celelalte documente, în special documentele privind evoluția politicilor publice sau a strategiilor, devin, în măsura posibilului, direct accesibile în formă electronică .
(2) În mod deosebit, documentele întocmite sau primite în cadrul procedurilor de adoptare a actelor comunitare legislative sau nelegislative cu aplicabilitate generală devin direct accesibile publicului, sub rezerva articolelor 4 și 9.
A se vedea justificarea de la amendamentul la articolul 12 alineatul (4). Amendamentul 10
Articolul 12 alineatul 4
(4) Instituțiile stabilesc o interfață comună pentru registrele lor de documente și asigură, în special, un punct unic de acces pentru accesarea directă a documentelor întocmite sau primite în cadrul procedurilor de adoptare a actelor legislative sau a actelor nelegislative cu aplicabilitate generală ale Uniunii Europene.
La articolul 12, alineatele (2) și (4) sunt modificate pentru a include recomandările 2 și 5 din rezoluția Cashman în vederea îmbunătățirii standardelor actuale.
Articolul 13 – alineatul 2 – litera a
(a) inițiativele prezentate Consiliului de către un stat membru în conformitate cu articolul 34 alineatul (2) din Tratatul UE;
Inițiativele prezentate de statele membre în temeiul articolului 67 alineatul (1) din Tratatul CE nu mai sunt posibile.
Așa cum s-a întâmplat în cazul prezentului regulament, ar trebui prezentat un raport privind punerea în aplicare a regulamentului și, acolo unde este cazul, ar trebui făcute propuneri de îmbunătățire. Eliminarea unei dispoziții reprezintă de facto un amendament la regulament. PROCEDURĂ
Sir Robert Atkins, Margrete Auken, Inés Ayala Sender, Victor Boștinaru, Simon Busuttil, Alexandra Dobolyi, Glyn Ford, Cristina Gutiérrez-Cortines, David Hammerstein, Marian Harkin, Carlos José Iturgaiz Angulo, Marcin Libicki, Miguel Angel Martínez Martínez, Manolis Mavrommatis, Mairead McGuinness, Marie Panayotopoulos-Cassiotou, Nicolae Vlad Popa, Kathy Sinnott